Socijalna politika i štednja: Razum, osećajnost i metar - Biznis i Finansije\nHome\tTekstovi\tSocijalna politika i štednja: Razum, osećajnost i metar\nSocijalna politika i štednja: Razum, osećajnost i metar\nby bifadmin 23. maja 2014.\nAko bi životni standard bio kriterijum za to ko treba da snosi teret krize, onda bi to bilo pitanje poreskog sistema i većeg oporezivanja pojedinaca koji ostvaruju veće prihode i/ili imaju veću imovinu nezavisno od njihovog statusa na tržištu rada, kao i pitanje uvođenja viših poreskih stopa za na primer luksuzniju robu ili viših stopa oporezivanja prihoda od kapitala, kaže za B&F ekonomista Gordana Matković. Vrlo često pribegava se, međutim, lakšem i bržem rešenju – “reformi” penzijskog sistema.\nNije prvi put a verovatno neće biti ni poslednji da Gordana Matković, bivši ministar za socijalnu politiku u vladi Zorana Đinđića i stručnjak za socijalnu politiku, daje argumente u prilog svojoj tezi da izuzev smanjenja penzija – koja su ponovo predmet razmene stavova članova vlade preko medija – postoje i druge mogućnosti za uštede u budžetu.\nTo posredno priznaje i Fiskalni savet koji u jednoj skorijoj analizi razmatra koji bi bili efekti rešavanja pitanja samo jednog javnog preduzeća – Srbijagasa – a malo dalje zaključuje da je mnogo izglednije smanjivanje penzija koje Savet navodi kao problem broj jedan naših finansija.\n„Činjenica je da pojedinačno posmatrano penzije predstavljaju najveći rashod, kao i da su one dva puta vanredno povećane 2008. godine, drugi put kada je kriza već započela. Sve reforme i racionalizacije koje se mogu dokumentovati – porast efektivne starosne granice za penzionisanje, porast udela penzionera su punim stažom, smanjenje udela invalidskih penzionera, smanjenje stope zamene – ne mogu da nadjačaju odluku da se penzije povećaju za više od 10% i to u uslovima kada je već 2009. došlo do značajnog smanjenja BDP-a. Činjenica je takođe da se taj rashod tehnički posmatrano najlakše smanjuje, te da zahteva mnogo manje napora nego reforme koje bi omogućile smanjenje rashodnih stavki u nekim drugim segmentima, kaže Matković.\nŠta mogu penzioneri\nBilo bi netačno reći da nema prostora za dalje pretresanje penzijskog sistema, ali bi bilo isto tako jako važno da se bavimo i unapređenjem efikasnosti zdravstvenog i obrazovnog sistema, a naravno i reformama u javnim preduzećima i državnoj upravi, sugeriše Matković. „Ukupni rashodi za zdravstvenu zaštitu u Srbiji iznose preko 10% BDP. Naravno da može da se kaže da su oni manje značajni sa aspekta javnih finansija, jer su javni rashodi 6,4% BDP-a, ali unapređenje efikasnosti u ovom sistemu je od izuzetnog značaja. Pri tom treba odvojiti i pitanje ušteda od problema (ne)efikasnosti. Uz veću efikasnost zdravstvenog sistema i penzioneri bi verovatno manje trošili na zdravstvo, pa bi bili manje ugroženi i sa nižim penzijama“.\nVrlo često, o merama štednje raspravlja se i iz ugla pravednosti, pa se tako licitira na primer ko bi, s obzirom na visinu prihoda trebalo da se pridruži nošenju tereta krize, a kao najnoviji na tom tapetu pominju se službenici u javnom sektoru čije su plate iznad prosečnih primanja u privatnom sektoru.\n„Po mom razumevanju, ako je životni standard kriterijum ko treba da snosi teret krize, onda je to u osnovi pitanje poreskog sistema i većeg oporezivanja pojedinaca koji ostvaruju veće prihode i/ili imaju veću imovinu nezavisno od njihovog statusa na tržištu rada, kao i pitanje uvođenja viših poreskih stopa za, na primer, luksuzniju robu ili viših stopa oporezivanja prihoda od kapitala“, kaže Matković .\nBiznis i Finansije: Koliko na primer podatak da među siromašnima ima manje penzionera nego među generalnom populacijom govori u prilog ideje da bi penzioneri trebalo da snose teret štednje?\nGordana Matković: Ako siromaštvo merimo po metodu bazičnih potreba (tzv. apsolutno siromaštvo) i po potrošnji, podaci na osnovu Ankete o potrošnji domaćinstava 2013. pokazuju da su stope siromaštva penzionera niže od proseka za 1,4 procentnih poena. I na osnovu podataka Ankete o prihodima i uslovima života, prema stopi izrazite materijalne deprivacije, kao pokazatelja perzistentnog siromaštva, ugroženost penzionera je gotovo na nivou proseka. Prema istom izvoru stopa rizika siromaštva penzionera je, međutim, znatno niža nego u ukupnoj populaciji, ali ona ne meri siromaštvo već nizak dohodak, što ne implicira nužno nizak životni standard, kako se ukazuje u rečniku Evrostata. Ovo je pogotovo tačno u društvima u kojima je visoka proizvodnja za sopstvene potrebe (naturalna potrošnja), a koja se ne uračunava u dohodak. Takođe treba imati u vidu i da je potrošnja, za naše prilike, realniji pokazatelj siromaštva, jer su podaci o dohotku manje pouzdani, često su potcenjeni ili se prikrivaju.\nOsim toga, stope rizika siromaštva penzionera su dva puta više od stopa rizika zaposlenih kod poslodavca (manje-više zaposlenih u formalnom sektoru). Ako razumemo da su penzije odložena potrošnja ranije zaposlenih, na koju ih je država svojevremeno obavezala, kao što to i jeste slučaj za većinu penzionera u sistemu našeg socijalnog osiguranja, prirodno je da dohodak (i stopa rizika siromaštva) ovog dela populacije bude između onih koji su zaposleni i onih koji su nezaposleni ili koji su pretežno angažovani u neformalnoj ekonomiji i poljoprivredi. Osim toga, ne treba zaboraviti da stari imaju mnogo veću potrošnju za zdravstvenu zaštitu, da nemaju dodatne izvore prihoda (ne učestvuju u sivoj ekonomiji).\nManevarski prostor neistražen\nB&F: Kao zemlja imamo malo manevarskog prostora za štednju. Da li je to dovoljno objašnjenje za jedan te isti izbor opcija o kojem razmišljanju vlade?\nG. Matković: Jedan od razloga je to što u Srbiji nema dovoljno istraživanja, neke teme se analiziraju u okviru pojedinačnih jednokratnih studija, o pojedinim pitanjima ne znamo dovoljno. O mnogim politikama zaključujemo na osnovu istraživanja u drugim zemljama, čije su prilike i sistemi drugačiji.\nDrugi razlog je što se i istraživanja nerado pokreću ili uzimaju u obzir od strane onih koji donose odluke. Između ostalog i zbog toga što bi neki nalazi morali i da se sprovedu u delo, često oni koji su politički nepopularni. Naravno tome doprinosi i kratkoročna vizura, često u nestabilnim političkim uslovima i kraća od četvorogodišnjeg mandata.\nB&F: Stopa rizika od siromaštva u Srbiji je veoma visoka (24,6%). Koliko se sadašnji i eventualno budući siromašni građani uklapaju u zakonom propisane kategorije na osnovu kojih se ostvaruje socijalna pomoć?\nG. Matković: Najpre je važno da se ukaže da, uprkos činjenici da EU kao indikator potencijalne ugroženosti koristi stopu rizika siromaštva, to ne znači da je prihodni cenzus u sistemima socijalne pomoći na nivou praga rizika siromaštva, niti da se kroz pomoć obuhvata 17% stanovnika, koliki je udeo onih koji su izloženi riziku siromaštva u EU.\nU Srbiji ima ugroženih koji ne ispunjavaju striktne uslove za socijalnu pomoć, a koji veoma teško žive, između ostalog i zbog toga što je veoma nizak prihodni cenzus koji istovremeno predstavlja i maksimalni iznos pomoći. Problem je, međutim, što su jako niske i minimalne zarade i penzije, koje su prirodan limit za formiranje iznosa pomoći. Po mom mišljenju ima više prostora da se preispita i eventualno relaksira imovinski cenzus, ali i u tom pogledu treba biti veoma oprezan.\nB&F: Fleksibilizacija radnog mesta bi s jedne strane trebalo da bude praćena jačanjem kontrolnih službi (inspekcija) i boljim radom sudstva, što slabo napreduje, a na drugoj, optimalnom politikom naknada za nezaposlenost. Šta je po vašem mišljenju poželjna kombinacija različitih politika koja bi trebalo da prati fleksibilizaciju radnog zakonodavstva?\nG. Matković: Da prokomentarišem prvo jačanje kontrolnih mehanizama i rad sudstva. Činjenica je da su reforme u tim oblastima dugoročni procesi, ali je prošlo 14 godina od kada se Srbija intenzivno nalazi na putu reformi. Pri tom je regulacija osnovna funkcija modernih država, a uređeno pravosuđe neophodan uslov ekonomskog razvoja i demokratizacije.\nŠto se tiče politika koje bi trebalo da prate fleksibilizaciju radnog zakonodavstva, razmišljanja u drugim zemljama se kreću u pravcu većeg obezbeđenja socijalne sigurnosti za one koji povremeno ostaju bez zaposlenja. To može da podrazumeva i promenu politika naknada za nezaposlenost, ali po mom mišljenju ovaj je deo socijalne politike dosta razumno uređen u Srbiji. Osim toga, naknade za nezaposlenost ne bi smele da budu dugoročnije rešenje, jer je veoma teško iskontrolisati ko stvarno ne može da nađe posao, a ko ga i ne traži jer dobija naknadu. Drugi segment “fleksigurnosti”, kako se ponekad označava cilj ovih politika, je na primer prebacivanje finansiranja zdravstvene zaštite iz budžeta, a ne iz osiguranja koje se vezuje za status na tržištu rada. U takvim uslovima bi pojedinci koji ostaju bez posla zbog fleksibilnog tržišta rada bili sigurni da neće ostati i bez zdravstvenog osiguranja. Socijalne penzije su takođe deo tog paketa.\nSve su to rešenja koja imaju smisla u uslovima kada nezaposlenost nije veoma visoka. Kada je ona veoma visoka, prva i osnovna briga mora da bude usmerena na stvaranje uslova za razvoj privatnog sektora i privlačenje investicija.\nDržava i zdravlje\nB&F: Vrlo često se pominje da sadašnji obuhvat onih koji su primaju neku socijalnu pomoć nije optimalan. Koliko je to stvar zakonodavstva a koliko preopterećenosti centara za socijalni rad i srodnih službi koje imaju znatno veći broj predmeta? Ima li u ovim službama prostora za efikasniju organizaciju i smanjenje broja zaposlenih?\nG. Matković: Obuhvat socijalnim davanjima siromašnih po potrošnji, a posebno obuhvat ugroženih po dohotku koji su izloženi riziku siromaštva je relativno nizak, uprkos činjenici da je on dosta povećan zakonskim promenama 2011. godine. Relativno nizak obuhvat je, međutim, rezultat i velikih razmera ugroženosti, ali i pitanje opredeljenja kako jedno društvo kroz svoja zakonska rešenja definiše siromaštvo i ugroženost. Kriterijumi ni u jednoj zemlji nisu samo prihodi već i posedovanje imovine, dokazi o aktivnom traženju posla i drugi. Naši su kriterijumi dosta striktni, sa niskim cenzusima. Povećanje prihodnih cenzusa bi međutim moglo da bude problematično, sa aspekta demotivacije za rad i zapošljavanje, ali i imajući u vidu naknade koje se isplaćuju po osnovu osiguranja (visina poljoprivredne penzije, na primer).\nPreopterećenost centara za socijalni rad je evidentna, ali ona nije uzrok niskog obuhvata. Verujem da nema prostora za smanjenje broja zaposlenih u centrima, ne samo zbog značajnog povećanja broja korisnika, koje je rezultat većeg obuhvata ugroženih, već i zbog toga što oni imaju i brojne druge važne funkcije u sferi usluga socijalne zaštite, ali i kao organ starateljstva po Porodičnom zakonu. Prostor za povećanje efikasnosti svakako postoji i bilo bi posebno važno da se sprovede uvođenje i usavršavanje informacionih sistema, koji bi između ostalog trebalo da omoguće i da se proširi praksa pribavljanja dokumenata za potencijalne korisnike pojedinih prava.\nB&F: Sve češće se dešava da porodice ili pojedinci koji nisu u stanju da prebrode neki problem – zdravstveni ili u vezi sa siromaštvom – obraćaju javnosti za pomoć i pokreću kampanje za skupljanje novca za neku neodložnu potrebu. Kako po vašem mišljenju treba tumačiti ovaj fenomen?\nG. Matković: Kada je reč o zdravstvenim potrebama, a čini mi se da su kampanje sa tom svrhom najčešće, treba imati u vidu da su nove tehnologije i mogućnosti za pojedine intervencije u svetu jako uznapredovale i da stvaraju šanse za izlečenje koje su jako skupe i koje naše siromašno društvo ne može da pokrije. I mnogo bogatija društva se pitaju koji je to nivo potrošnje za zdravstvo koji treba da se pokriva iz javnih rashoda. Neki ekonomisti ukazuju da bi i u bogatijim zemljama samo na zdravstvo mogao da se troši ceo bruto domaći proizvod, imajući u vidu nove tehnologije.\nU Srbiji su pri tom javni rashodi za zdravstvenu zaštitu u apsolutnom izrazu niski, četiri puta manji od proseka EU. I kada bi značajno povećali izdvajanja za zdravstvo i efikasnost zdravstvene zaštite, uvek bi bilo intervencija koje ne bi mogle da se plate iz sredstava socijalnog osiguranja i koje bi mogli da priušte samo najbogatiji ili oni koji prikupe sredstva zahvaljujući donacijama.\nZa druge potrebe, posebno one koje se tiču svakodnevnog preživljavanja najsiromašnijih, moramo da usavršimo naše sisteme socijalne pomoći kako bi kao društvo mogli da obezbedimo zadovoljenje najnužnijih potreba.\nUsporavanje rasta u evrozoni\nKo je stožer u Aziji? Putin.


Lov i još ponešto - RS:Inicijativa za ujednačavanje sudske prakse\nRS:Inicijativa za ujednačavanje sudske prakse\nLovački savez Republike Srpske u nerednom periodu pokreće inicijativu prema Vrhovnom sudu Republike Srpske za ujednačavanje sudske prakse kod sporova u vezi sa naknadom štete koju pričini divljač. Ovo se posebno odnosi na saobraćajne nezgode u kojima učestvuje divljač.\nNaime, sa oporavkom brojnosti divljači u lovištima Republike Srpske, korisnici lovišta sve više se suočavaju sa štetama nad divljači koje nastaju pri saobraćajnim nezgodama. U ovim nezgodama, osim stradanja divljači dolazi i do materijalne štete na vozilima koja se u nekim slučajevima mjeri i sa više hiljada kovertibilnih maraka.\nZa veliki broj korisnika lovišta, osim trajnog gubitka divljači, ova saobraćajna nesreća predstavlja početak duge i iscrpljujuće bitke pred nadležnim sudovima. Naime, vlasnici motornih vozila oštećenih u saobraćajnim nesrećama sa divljači, „po primjeru dobre prakse” obavezno provode postupak naplate štete na vozilu od korisnika lovišta, što u najvećem broju slučajeva završava kod nadležnih sudova. Ovi sudski procesi završavaju različitim presudama kako između pojedinih sudova tako i između pojedinih sudija u okviru istog suda\nU praksi je često prisutan slučaj kada Osnovni sud donese presudu u korist vlasnika motornog vozila, a zatim nakon uložene žalbe korisnika lovišta Okružni sud uvaži žalbu i preinači presudu, te na kraju Ustavni sud poništi presudu Okružnog suda i potvrdi prvobitnu presudu ili vrati sve na ponovni postupak.\nCjelokupan ovaj postupak traje najmanje nekoliko godina, kada na kraju na naplatu korisniku lovišta dođe prvobitno procijenjen iznos materijalne štete, zatim troškovi advokata ali i kamate sa kojima ukupan iznos u velikom broju slučajeva dovede Lovačko udruženje do bankrota.\nS obzirom na sve veći broj slučajeva neujednačene sudske prakse, od koje najveću štetu imaju korisnici lovišta, Lovački savez sa ciljem zaštite svojih članica pokreće inicijativu prema Vrhovnom sudu Republike Srpske za ujednačavanje sudske prakse u ovim slučajevima.\nPredsjednik Lovačkog saveza Republike Srpske, Savo Minić, je istakao da će Savez u narednom periodu prikupiti sve donesene presude u Republici Srpskoj po osnovu saobraćajnih nesreća sa divljači, te da će uz pomoć pravnog tima pokrenuti ovu inicijativu za koju očekuje da će dati očekivane rezultate i time obavezati sve sudove u Republici Srpskoj na ujednačenu sudsku praksu. Minić je naglasio da je ova aktivnost samo još jedna u nizu koju Savez sprovodi sa ciljem zaštite svojih članica i unaprjeđenja stanja u lovištima Srpske, te je najavio skoru inicijativu za izmjeu Zakona o lovstvu Republike Srpske.\nTags: R.Srpska,\tRegion


Grčka skraćuje policijski čas noću na tri i po sata\nTanjug 10. juna 2021. 11:57\nATINA – Nastavak pada broja novoobolelih od korona virusa, doneće kraći policijski čas od tri i po sata, i doći će do većeg otvaranja objekata, saopštio je zamenik ministra za civilnu zaštitu, Nikosa Hardalijas.\nOn je rekao da je komisija, sačinjena od eksperata koji savetuju ministarstvo zdravlja, odobrila smanjenje policijskog časa na samo tri i po sati noću, od 01.30 do 05.00 od subote, preneo je danas list „Ekatimerini“.\nUkoliko se nastavi trend smanjivanja obolelih od kovida, policijski čas će biti skroz ukinut početkom jula, rekao je sinoć Haradalijas.\nOd subote, biće dozvoljene neke aktivnosti, a neke će biti produžene.\nMuzika će biti dozvoljena u kafićima, barovima i restoranima, ali samo u otvorenim objektima i svi gosti moraju imati mesto za sedenje.\nU slučaju gužve, firme će biti kažnjene 5.000 evra za prvi prekršaj, a ako se ponovi prekršaj, biće zatvorene na 15 dana.\nKafići, barovi i restorani koje imaju galerije će se otvoriti od subote, pod uslovom da imaju dva izlaza, kako bi cirkulisao vazduh.\nBioskopi, pozorišta i ostala mesta za zabavu će moći da ugoste više ljudi: sa sadašnjeg kapaciteta od 50 odsto, dozvoljeni kapacitet na 1.000 sedišta će biti povećan na 75 odsto, objekti sa 5.000 mesta će moći da prime 70 odsto gledalaca, dok će objekti sa 15.000 sedišta moći da prime 65 odsto.\nStadioni sa većim kapacitetima će moći da prime najviše 10.000 ljudi.\nOd ponedeljka 14. juna univerzitetske laboratorije i medicinske škole će se otvoriti, kao i edukativne aktivnosti na fakultetima.\nMinistar zdravlja Vasilis Kikilijas je rekao da su novi koraci mogući zahvaljujući vakcinacionoj stopi – u sredu, 420.300 lokacija će se otvoriti zbog imunizacije vakcinama Fajzera, Moderne i DŽonson i DŽonson.d.


IPSA Institut iz Sarajeva odabran za izradu idejnog projekta, geotehničkih projekata i studija cestovnog povezivanja Goražda sa pravcem 3 SEETO mreže, dionica Sarajevo-Vardište-I faza; Ministarstvu zdravstva naložena izrada Programa mjera usmjerenih na poboljšanje stanja u zdravstvu\nVlada održala nastavak 90.redovne sjednice\nNa današnjem nastavku 90.redovne sjednice Vlada Bosansko-podrinjskog kantona Goražde usvojila je zaključak o davanju saglasnosti premijeru Bosansko-podrinjskog kantona Goražde za zaključivanje Ugovora o pružanju usluga za izradu idejnog projekta, geotehničkih projekata i studija cestovnog povezivanja Goražda sa pravcem 3 SEETO mreže, dionica Sarajevo-Vardište, dužine 13,78 km-Faza I, koji je upućen Skupštini BPK-a u dalju proceduru.\nUgovor u vrijednosti od 580.320 KM biće potpisan sa „IPSA“ Institutom d.o.o. iz Sarajeva koji je nakon provedenog postupka javne nabavke izabran kao najpovoljniji izvođač radova.\nVlada je takođe podržala inicijativu Međunarodne finansijske korporacije (IFC), članice Svjetske banke, za realizaciju Projekta unaprjeđenja investicione klime u Bosansko-podrinjskom kantonu Goražde.\nNa današnjoj sjednici Vlada je razmatrala i prihvatila zaključke Ekonomsko-socijalnog vijeća BPK-a Goražde kojim se poziva na prekid štrajka u zdravstvu i na nastavak pregovora kod kolektivnog ugovaranja, neumanjivanjem obima stečenih prava uposlenih u zdravstvu, uz poduzimanje mjera usmjerenih na povećanje prihoda ili racionalizaciju troškova kao osnova za poboljšanje socijalno-materijane situacije zdravstvenih radnika.\nS tim u vezi, Vlada je naložila Ministarstvu za socijalnu politiku, zdravstvo, raseljena lica i izbjeglice da u roku od trideset dana, uz učešće sindikata, sačini Program mjera usmjerenih na poboljšanje sistema zdravstva, statusa uposlenika i finansijskog stanja ustanova.\nKako stoji u zaključku, prilikom izrade ovog programa potrebno se rukovoditi mjerama usmjerenim na analizu dugovanja u zdravstvu, potrebu uvođenja trezorskog poslovanja, korporativnog upravljanja u zdravstvu, jačanje finansijske odgovornosti, racionalizaciji troškova u zdravstvenim ustanovama, razdvajanje privatne i javne prakse, kontrolu propisivanja lijekova i pružanja usluga, kao i mjerama utvrđenih od strane osnivača.\nVlada od osnivača zdravstvenih ustanova i organa upravljanja traži da razmatraju stanje u ustanovama i novonastalu situaciju vezanu štrajk, a od direktora ustanova da poduzmu sve zakonske mjere na ispunjavanju ugovorenih obaveza ustanova i osiguranja zdravlja stanovništva u skladu sa Zakonom o zdravstvenoj zaštiti.\nTakođe, zahtijeva se od organa upravljanja i direktora Zavoda zdravstvenog osiguranja da razmatraju situaciju vezanu za štrajk, obaveze zavoda iz ugovora o pružanju usluga, likvidnost i nivo raspoloživih sredstava zavoda i obaveze prema nosiocima uplate doprinosa.\nNa kraju ovog zaključka, Vlada je naložila ministarstvima za finansije i pravosuđe Bosansko-podrinjskog kantona da u što kraćem roku upute u proceduru Zakon o plaćama i naknadama rukovodilaca i organa upravljanja javnih preduzeća i ustanova.\nNa prijedlog resornog ministra, te na osnovu zaključka Kolegija Skupštine, Vlada je razmatrala i usvojila dopunu Informacije o stanju u oblasti zdravstva na području Bosansko-podrinjskog kantona Goražde, te je uputila u skupštinsku proceduru.\nU skupštinsku proceduru, upućen je i prijedlog Odluke o utvrđivanju prava na zdravstveno osiguranje lica koja nisu osigurana po drugom osnovu u BPK Goražde za 2017.godinu, koja je takođe usvojena.\nVlada je danas razmatrala i prednacrt Budžeta Bosansko-podrinjskog kantona Goražde za 2017.godinu, te od ministarstava zatražila da se do polovine naredne sedmice očituju o njegovom sadržaju, radi konačnog očitovanja i slanja federalnom Ministarstvu finansija na mišljenje.


Razbijamo mitove o "zdravoj" hrani: Aloe vera je štetna za upotrebu - Bolja Zemlja\nRazbijamo mitove o “zdravoj” hrani: Aloe vera je štetna za upotrebu\nEvropska komisija je 18. marta donela Uredbu kojom se poručuje da su određene supstance u zeljastoj biljci Aloe vera, vekovima vrednovanoj u narodnoj medicini zbog mogućih lekovitih svojstava, zapravo štetni za oralnu upotrebu.\nKao posledica ove uredbe, donesena je odluka da se sastojci aloe-emodin, emodin, dantron, i svi „proizvodi od lišća aloe koji sadrže hidroksiantracenske derivate” u potpunosti zabrane u prehrambenim i dijetetskim proizvodima, dok se neki drugi sastojci stavljaju u ograničenu upotebu i nadzor.\nPrvo, trebalo bi imati na umu da se ove zabrane i ograničenja odnose samo na dijetetske suplemente, pošto u generičkim i inovativnim lekovima nema ekstrakata aloje, već samo eventualno nekih njegovih sastojaka (koji su dozvoljeni za upotrebu). Samim tim, domaća Agencija za lekove i medicinska sredstava nije nadležna po tom pitanju.\nMeđutim, veliko je pitanje kako će se odluci EK povinovati mnogobrojni sajtovi i proizvođači koji reklamiraju prehrambene preparate na bazi aloje, kao „tradicionalno učinkovite laksative”. Ti proizvodi bi od sada morali da prolaze laboratorijsku analizu kako bi se utvrdilo da li u sebi sadrže štetne sastojke.\nPetar Bogosavljević iz Pokreta za zaštitu potrošača Srbije za biznis.rs podseća da je Srbija, od potpisivanja Sporazuma o stabilizaciji i pridruživanju, u obavezi da poštuje i primeni regulativu Evropske unije po ovom pitanju.\n– Veoma je bitno za potrošače da se reaguje na vreme i da se zabranjene supstance isključe iz spornih proizvoda. Provera ispravnosti ovakvih artikala potpada pod nadležnosti odgovarajućih državnih inspekcija, a pre svega poljoprivredne, i to u sektoru nadzora u oblasti bezbednosti hrane biljnog i mešovitog porekla u fazi proizvodnje – kaže Bogosavljević.\n– Odavno je poznato da je oralni unos veće količine sastojaka iz ekstrakta aloje štetna. O tome se do sada vodilo računa u legalnoj proizvodnji suplemenata, pa su oni sadržali upozorenja na uputstvima i pakovanjima. Ali treba imati na umu da se radi o zaista velikim količinama, koje su precizno utvrđene laboratorijskim ispitivanjima – napominje profesorka Kovačević, i dodaje da su lekovi i dijetetski suplementi korisni, ali da bi njima i inače trebalo rukovati svrsishodno, a da svako preterivanje može da bude opasno.\n– Takođe, proizvodi od aloje se koriste najčešće za spoljašnju upotrebu, u vidu gelova, krema, šampona i kupki, i u takvom obliku su bezbedni – poručuje naša profesorka Kovačević, koja je, između ostalog i član Svetske sekcije za proučavanje lekovitog bilja, sa više od 50 radova objavljenih u međunarodnim naučnim časopisima.\nPrethodni tekstSetva kukuruza u Pomoravlju i Kolubari – preporuke i saveti\nSledeći tekstPomoć države ne sme da izostane: Pola milijarde dinara za seoske zadruge


18. septembar 2021. Učesnici Međustranačkog dijaloga\nU okviru Međustranačkog dijaloga, održanog 17. i 18. septembra u Beogradu, pet kofasilitatora procesa - predsednik Narodne skupštine Ivica Dačić, poslanici Evropskog parlamenta Tanja Fajon i Vladimir Bilčik, kao i bivši poslanici Evropskog parlamenta Eduard Kukan i Knut Flekenštajn, dogovorili su radni dokument.\nRadni dokument sadrži 16 konkretnih i primenljivih mera. One odražavaju prethodne preporuke Evropskog parlamenta, Evropske komisije i OEBS/ODIHR-a, kao i zaključke izvedene nakon brojnih konsultacija i diskusija koje su do sada vođene u kontekstu procesa dijaloga. Između ostalog, različita unapređenja podrazumevaju: uspostavljanje privremenog nadzornog tela u oblasti monitoringa medija uz učešće predstavnika opozicije; usvajanje obavezujućeg pravilnika za nacionalni javni servis; privremenu promenu stalnog sastava Republičke izborne komisije dodavanjem šest dodatnih članova iz redova celokupne opozicije u zemlji.\nKofasilitatori Međustranačkog dijaloga podvukli su da je potpuna i pravovremena primena mera od najveće važnosti i da je treba započeti bez odlaganja. U tom cilju, kofasilitatori su dogovorili detaljnu tabelu implementacije mera.\nPomenute mere predstavljaju konkretne korake ka postizanju fer uslova u srpskoj politici i mogle bi da povećaju poverenje u izborni proces. Sporazum koji je postignut od strane kofasilitatora takođe potvrđuje posvećenost Srbije na njenom putu ka članstvu u EU.\nRADNI DOKUMENT - Druga faza Međustranačkog dijaloga\nMere za unapređenja sprovođenja izbornog procesa


Završen protest u KG, radnici Fijata u ponedeljak u vladi\nTanjug 13. maja 2022. 16:05\nKRAGUJEVAC – Protest radnika Fijata u Kragujevcu, koji su nezadovoljni ponudom menadžmenta u vezi sa prestankom rada fabrike do proizvodnjenovog modela, završen je nakon sastanka sa gradonačelnikom Nikolom Dašićem na kome je dogovoren zajednički sastanak sa predstavnicima ministarstva rada i privrede za ponedeljak u Beogradu.\nRadnicima su posle sastanka saopštili da imaju dva zahteva – da ostanu da rade i da im se obezbede plate do početka proizvodnje novog modela ili da im se obezbede dostojanstvene otpremnine za one koji žele da odu.\nKako su rekli, ponuda menadžmenta fabrike podrazumeva odlazak na rad u inostranstvo do početka proizvodnje novog modela ili odlazak na biro za zapošjavanje uz otpremninu.\nGradonačelnik Dašić pozvao je okupljene radnike da budu strpljivi i poručio im da ne postoji razlog za strah od zatvaranja fabrike.\n„Svima je u interesu ovde u Kragujevcu da Fijat radi. Nema govora o zatvaranju fabrike, molim vas za strpljenje“, poručio je Dašić koji je nakon toga sa predstavnicima zaposlenih održao sastanka u Gradskoj upravi.\nSastanak sa gradonačelnikom bio je zatvoren za javnost, a po završetku saopšteno je da u ponedeljak radnici sa gradonačelnikom idu u Beograd, u Ministarstvo rada.\n„Nas ne zanima šta predsednici svih sindikata pregovaraju u naše ime, jer smatramo da oni zastupaju interes poslodavca, a ne nas radnika“, rekao je nakon sastanka sa gradonačelnikom Igor Anđić, zamenik predsednika sindikata Nezavisnost u Fijatu i dodao da zaposleni imaju samo dva zahteva.\n„Jedan je da se radnicima koji žele da ostanu da rade obezbede plate do početka proizvodnje novog modela. Drugi je da se obezbede dostojanstvene otpremnine za one koji žele da odu. Najveći broj ljudi ne želi da ide da radi u inostranstvu“, rekao je Anđić posle sastanka sa gradonačelnikom.\nDašić je rekao je da je došlo do panike među zaposlenima zbog niza neproverenih informacija i da prema informacijama koje on ima apsolutno neće biti otpuštanja radnika, koji ne žele u inostranstvo.\n„Ne postoji mogućnost da se tako nešto desi, na kraju krajeva ne bi Vlada Srbije to dozvolila, a ni grad Kragujevac. Nije ideja da se Fijat zatvori, naprotiv, ideja je da se pređe na novi model. Problem nedostatka komunikacije u fabrici očigledno postoji, o tome ćemo razgovarati u ponedeljak.


Netfliks je američki projekat za kontrolu uma, tvrdi ruski ministar, evo zbog čega | WebTribune\nHome U FOKUSU Netfliks je američki projekat za kontrolu uma, tvrdi ruski ministar, evo zbog čega\nNetfliks je američki projekat za kontrolu uma, tvrdi ruski ministar, evo zbog čega\nRuski ministar kulture, Vladimir Medinski, rekao je da veruje da je popularni američki servis za strimovanje snimaka, Netfliks, u stvari projekat za kontrolu uma.\nNetfliks je u poslednje vreme postao toliko popularan da je ruski predsednik Vladimir Putin zatražio od ruskog ministra odbrane da ispita o čemu se radi ne bi li dobio neke informacije o politici SAD.\nMedinski, koji je takođe obratio pažnju na ovaj servis za strimovanje snimaka, rekao je Putinu da veruje da je to zavera američke vlade za zauzimanje svetskih TV ekrana.\n„Mislite li da se ovakvi gigantski projekti pojave sami od sebe? Mislite da je jedan školarac seo, malo razmislio i odjednom zaradio na milijarde dolara?“, rekao je ruski ministar.\n„Mislim da vlada SAD savršeno dobro zna da je to najvažniji oblik umetnosti“, rekao je Medinski, aludirajući na citat Vladimira Lenjina o uticaju filma na mase.\n„Oni shvataju da uz pomoć Netfliksa mogu da uđu u svačiji dom, svačiji televizor i u glave svih osoba na planeti“, rekao je Medinski.\nNetfliks su 1998. godine osnovali američki preduzetnici Rid Hejstings i Mark Randolf. Projekat je prvobitno počeo kao servis koji je slao DVD-ove poštom, a sada strimuje snimke u 190 različitih država, uključujući i Rusiju.\nInače, jedna od najpopularnijih serija na servisu, Kula od karata, pruža jedan prilično ciničan pogled na američke političare. Smatra se da je upravo zbog te serije Putin predložio ministru odbrane Sergeju Šojguu da istraži servis, poručivši mu da bi moglo biti korisno.\nVladimir Medinski je poznat po bombastičnim, nacionalističkim i ponekad čudnim izjavama, a ministar kulture je postao 2012. godine.\nOn je prošle godine pozvao internet patriote u Rusiji da se izbore sa novim ratom informacija koji Zapad vodi protiv Rusije.\nMedinski je prošle nedelje na Međunarodnom ekonomskom forumu u Sankt Peterburgu ukazao na to da u ruskim crtanim filmovima ima previše „azijskih lica“, čime se narugao stanovnicima Jakutije, sibirske oblasti čiji su građani uglavnom neslovenskog porekla.\nIZRAEL PROVOCIRA RUSIJU: Bombardovali sirijsku vojsku i bazu u Damasku


Kurs i obuka - sprovođenje postprodajnih aktivnosti\nSprovođenje postprodajnih aktivnosti - Audio verzija\nSvaki uspešan prodavac se od onoga koji je manje uspešan razlikuje po tome što vodi brigu o svojim kupcima, ali i po mnogo čemu drugom. A da bi svi zainteresovani koji se bave prodajom, bez obzira da li su zaposleni na poziciji prodavca ili menadžera prodaje, odnosno direktora prodaje u određenoj kompaniji, mogli da postanu vrhunski stručnjaci, potrebno je da nauče na koji način funkcionišu postprodajne aktivnosti.\nUpravo sa tog stanovišta i polazi specijalizovani kurs i obuka za sprovođenje postprodajnih aktivnosti, a koji je zainteresovanima dostupan u toku cele godine širom naše zemlje, budući da organizator - Obrazovni centar Akademije Oxford na više od 20 lokacija ima predstavništva.\nUz mogućnost da nastavu pohađaju direktno u prostorijama ove institucije, zainteresovanima je omogućeno i da edukaciju prate preko ličnog računara, a koji su u tom slučaju obavezni da poseduju. Online nastava podrazumeva praćenje predavanja preko takozvanih virtuelnih učionica, a od zainteresovanog polaznika se tada zahteva da neposredno pre nego što nastava bude počela, on na kompjuter instalira i softver, a koji je za tu svrhu i namenjen.\nBudući da postoji dva načina pohađanja nastave, to se podrazumeva da će svaki prijavljeni kandidat morati predstavniku organizatora da navede kako će nastavu pratiti, ali je vrlo važno da zna i da to može da učini ili individualno ili sa još jednom osobom, kao i u formi grupne nastave.\nNaravno da se svi ti tipovi edukacije organizuju po tačno utvrđenim principima, a koji se međusobno svakako razlikuju. Osnovna razlika između njih je najpre vezana za broj osoba kojima je dozvoljeno prisustvo, dakle po jedna osoba prati individualnu nastavu, dok se poluindividualna obuka i kurs za sprovođenje postprodajnih aktivnosti organizuje za dvoje polaznika, a u jednoj grupi je dozvoljeno prisustvo najviše osmoro ljudi, te ih minimum četvoro mora biti prisutno da bi se kreirala jedna grupa, a upravo to ima direktnog uticaja i na početak tog tipa edukacije.\nPreciznije govoreći, kada se toliko osoba bude prijavilo, ovlašćeno lice u poslovnici organizatora u kojoj je taj uslov ostvaren, određuje kako termine održavanja i datum početka, tako i dinamiku sprovođenja grupne edukacije, a zatim i obaveštava svakog prijavljenog pojedinačno o svemu tome. Kako je u pitanju vrlo strog princip sprovođenja nastave, to svi zainteresovani moraju da znaju da se ništa od pomenutog neće izmeniti, a ukoliko oni to budu tražili od organizatora, tako da u principu ovaj vid nastave treba, najpre prate one osobe koje imaju više slobodnog vremena.\nMeđutim, ako je neko zaposlen ili iz bilo kog razloga ne želi da prati nastavu na ovaj način, na raspolaganju mu je ili poluindividualni ili individualni kurs i obuka za sprovođenje postprodajnih aktivnosti. Način njihove organizacije je potpuno isti, a u pitanju je u velikoj meri slobodan princip sprovođenja edukacije, jer svaki prijavljeni ima apsolutno pravo da u dogovoru kako sa koordinatorom za nastavu, tako i sa nadležnim profesorom, definiše prvo kada će poluindividualna ili individualna nastava da počne, a potom i koliko će da traje, odnosno kojom dinamikom će da se organizuje, kao i u kojim terminima.\nA u principu, sve to isto važi i kada se organizuje korporativni kurs i obuka za sprovođenje postprodajnih aktivnosti, što je ustvari poseban tip edukacije, a budući da je na prvom mestu namenjen kompanijama, to jest njihovim zaposlenima. Pored toga što će predstavnik firme klijenta da iznese zahteve koji se odnose na datum početka, dinamiku i termine održavanja ove vrste nastave, on treba da se sa ovlašćenim licem organizatora dogovori i o mestu njenog održavanja. Tačnije, poznato je da se u većini slučajeva korporativni kurs sprovodi tamo gde klijentu odgovara, a najpre u okviru konkretne kompanije.\nU toku cele godine je otvorena mogućnost za prijavljivanje, a na raspolaganju je lični dolazak u prostorije organizatora, stim da zainteresovani mogu odabranu poslovnicu da kontaktiraju i telefonskim putem. A ukoliko im nijedan od tih načina za prijavljivanje ne bude odgovarao, imaju pravo da pošalju prijavu i mejlom, a u kome će osim osnovnih podataka o sebi, to jest prezimena, imena i datuma rođenja, obavezno morati da navedu i broj telefona za kontakt.\nKurs i obuka za sprovođenje postprodajnih aktivnosti - plan i program nastave\nSa brojnim osobenostima savremenog tržišta, a koje je naročito poznato po izuzetno jakoj konkurenciji će prvo da se bavi obuka i kurs za sprovođenje postprodajnih aktivnosti, a čiji je osnovni cilj da sve zainteresovane, bilo prodavce, bilo menadžere ili direktore prodaje, to jest svakoga ko ima želju da se upozna sa načinom na koji funkcioniše sprovođenje ovih aktivnosti upozna detaljno sa pravilnim načinom ophođenja sa svim klijentima, a kako bi imali izuzetno pozitivan učinak u daljem procesu prodaje. Dakle, profesori će govoriti i o tome koliko je važna briga o korisnicima, odnosno koliko je bitno da sistem prodaje bude pažljivo osmišljen, te da se svakom pojedinačnom kupcu pruži potrebna pažnja.\nIsto tako će im pojasniti i koje sve benefite ima konkretna kompanija, a ako sprovodi postprodajne aktivnosti, to jest ako vodi adekvatnu brigu o svim klijentima. A tom prilikom će im prvo biti ukazano na to koliko se na taj način jača poverenje između firme, to jest određenog brenda i svakog pojedinačnog klijenta, a isto tako se i poboljšava konkretna usluga ili proizvod.\nBudući da će tako da bude ostvaren pravilan kontakt sa klijentima, kompanija dobija i povratne informacije, a vezano za konkretnu uslugu ili proizvod. Sve to će imati takođe vrlo pozitivan uticaj na kvalitet onoga što se nudi, jer će određena firma tačno znati da li je i u kojoj meri kupac zadovoljan, to jest da li je određena usluga ispunila očekivanja klijenta.\nTakođe će obuka i kurs za sprovođenje postprodajnih aktivnosti da obuhvati i vrlo važnu oblast vezanu za sprovođenje ovih aktivnosti, a odnosi se na formiranje baze podataka, te će biti govora i o postupku sprovođenja anketa među klijentima. A tada će predavači da objasne prisutnima i na koji način bi trebalo da se izradi određena anketa, to jest kako se ona evoluira i na kraju, kako svi ti podaci dobijeni u anketama mogu da utiču na sam poslovni proces. Da bi učenici dobro utvrdili znanja iz ovog segmenta, predviđeno je da bude sproveden i praktični deo, a u kome će oni imati zadatak da sačine konkretnu anketu i to na osnovu informacija koje će im dati predavači.\nAko bude bio, na zahtev klijenata organizovan korporativni kurs i obuka za sprovođenje postprodajnih aktivnosti, svakako tada postoji mogućnost da predstavnik te firme iznese zahtev nadležnom predavaču da se anketa izrađuje u skladu sa potrebama poslovanja konkretne kompanije, to jest da se zahtevi prilagode određenom proizvodu ili, pak usluzi koju ta firma plasira. Predviđeno je da njeni zaposleni, to jest polaznici ovog kursa, u tom slučaju pripreme anketu u skladu sa tim informacijama i na taj način, oni u toku ove obuke stiču znanja koja će moći praktično odmah da primene u okviru kompanije koja ih zapošljava.\nSvakako će prisutni da savladaju i osnove kako verbalne, tako i neverbalne komunikacije, a biće im objašnjeno i na koji način bi trebalo da funkcioniše komunikacija sa klijentima posle prodaje, to jest nakon pružene usluge i to bilo putem telefona ili u pisanoj formi, a primarno elektronskim putem. Prisutni će savladati i brojne tehnike koje će im omogućiti da klijent zadrži poverenje u njihov brend, a svakako će iskusni predavači i da im objasne šta se od njih očekuje da učine, kako bi određeni klijent i dalje nastavio da ima poverenje u njih.\nPored svega pomenutog, obuka i kurs za sprovođenje postprodajnih aktivnosti će se osvrnuti i na različite načine kojima se može ukazati pažnja klijentu, a u smislu da se vrši njihovo nagrađivanje u pojedinim situacijama, to jest da im se za konkretne prilike šalju čestitke, na primer, ali će svakako biti reči i o drugim, manjim znacima pažnje koje je poželjno primenjivati u praksi.\nGde i kada se organizuje kurs i obuka za sprovođenje postprodajnih aktivnosti?\nSvaki pojedinačni polaznik će, jednostavno rečeno da odredi gde i kada će da bude organizovana obuka i kurs za sprovođenje postprodajnih aktivnosti. Da malo pojasnimo, u ponudi Obrazovnog centra Akademije Oxford se nalazi kako klasična vrsta edukacije, a koja se odnosi na sprovođenje predavanja u sklopu poslovnica ove institucije, tako i online nastava. Budući da se ona organizuje preko interneta, a uz korišćenje kompjutera, to svaki polaznik koji se opredeli na taj način da pristupa predavanjima, svakako mora obezbediti i uređaj, ali i na njega blagovremeno instalirati posebnu vrstu softvera, uz čije korišćenje će biti u mogućnosti da prati nastavu.\nOmogućeno je pohađanje edukacije u grupi, odnosno u paru, kao i samostalno, a što važi i za online i za klasičnu nastavu. Baš iz tog razloga ističemo da se svaki pojedinačni polaznik opredeljuje po kom principu će da pohađa edukaciju.\nU slučaju da se opredeli za rad u grupi, na prvom mestu se od njega zahteva strpljenje, pošto grupni kurs i obuka za sprovođenje postprodajnih aktivnosti počinje tek nakon zvaničnog ispunjenja osnovnog uslova. Tačnije, prvo mora najmanje četiri osobe da se za taj vid edukacije prijavi, da bi moglo da bude formirana grupa, a tek nakon toga ovlašćeni predstavnik konkretne poslovnice organizatora određuje prvo datum njenog početka, a zatim i dinamiku održavanja, to jest termine. U skladu sa pravilima, on obaveštava i sve prijavljene o tome, ali naglašavamo da se ništa od pomenutog na njihov zahtev ne može izmeniti.\nSvakom polazniku kome pomenuti način organizacije nastave ne bude u potpunosti odgovarao, su na raspolaganju kako poluindividualna, tako i poluindividualna obuka i kurs za sprovođenje postprodajnih aktivnosti. Radi se o slobodnijem načinu organizacije, a prvenstveno zato što je prepušteno pojedinačnom polazniku da se sa ovlašćenim licem u određenoj poslovnici organizatora i sa profesorom, a koji će voditi edukaciju, on i dogovori kako o njenom trajanju, odnosno o dinamici, tako i o terminima, ali i o datumu početka.\nIsti je takav princip koji se poštuje prilikom organizacije korporativne nastave, samo što je tada omogućeno predstavniku konkretne firme, da odluči kada će njegovi zaposleni da pohađaju časove, odnosno kog datuma će da počne korporativni kurs i obuka za sprovođenje postprodajnih aktivnosti, ali i kojom dinamikom će se nastava organizovati. Trebalo bi da on sve to precizira dogovorom sa ovlašćenim predstavnikom naše institucije, a svakako može da zahteva i da se časovi organizuju u toj kompaniji.\nKako se organizuje obuka i kurs za sprovođenje postprodajnih aktivnosti?\nU velikoj meri je olakšan način sprovođenja ove edukacije pošto je, praktično govoreći sve prepušteno pojedinačnom polazniku, a vezano za način na koji se organizuje kurs i obuka za sprovođenje postprodajnih aktivnosti. Stvar je u tome da on ima prvo izbor između online i klasične edukacije, a zatim i da treba da se opredeli između individualne i grupne, te poluindividualne nastave.\nPrvo moramo objasniti šta je to klasična edukacija, a zatim i napomenuti da se od svakog polaznika koji se opredeli za praćenje nastave onlajn, zahteva da poseduje sopstveni računar, jer će njega i koristiti kako bi mogao da prati predavanja. Takođe je on obavezan i da pre početka sprovođenja ove vrste edukacije na konkretni uređaj i instalira određeni softver, a o svemu tome će detaljno i da bude informisan od strane ovlašćenog lica organizatora.\nDakle, pod pojmom klasična nastava se smatra onaj princip edukacije kada se ona organizuje direktno u poslovnicama organizatora, a za oba tipa edukacije je predviđeno kako sprovođenje predavanja za pojedinačnog polaznika, tako i za njih dvoje, odnosno za od četvoro do osmoro ljudi, a budući da je u ponudi kako individualna, tako i poluindividualna obuka i kurs za sprovođenje postprodajnih aktivnosti, ali i nastava koja se sprovodi u grupi.\nU principu, ko god se bude opredelio da predavanja pohađa individualno, treba da zna da je princip sprovođenja te vrste nastave potpuno isti kao i kada se organizuje nastava namenjena za dvoje ljudi istovremeno, to jest poluindividualna. Od svakog prijavljenog u tom slučaju se očekuje da precizira apsolutno sve detalje sa ovlašćenim licem organizatora, to jest sa nadležnim predavačem. Preciznije rečeno, oni će morati da se dogovore kako oko datuma početka, tako i oko termina, odnosno dinamike održavanja izabranog tipa edukacija.\nSasvim suprotno od toga se organizuje grupni kurs i obuka za sprovođenje postprodajnih aktivnosti, a na prvom mestu zato što ovlašćeno lice u poslovnici organizatora u kojoj se stvore uslovi za održavanje grupne nastave, treba da odrediti apsolutno svaki detalj, ali prvo mora da se prijavi najmanje četvoro ljudi koji žele nastavu da prate baš na taj način. Zapravo se najpre kreira grupa, a odmah zatim se pristupa i definisanju pomenutih detalja, tako da praktično rečeno zainteresovani polaznik ima obavezu jednostavno da prihvati sve to, a uzevši u obzir da se na njegov zahtev ne može izmeniti ni dinamika održavanja koja je definisana, ali ni datum početka, odnosno termini. Dakle, ako neko ima manje slobodnog vremena, definitivno je najbolji izbor ili poluindividualna ili individualna nastava.\nKorporativna obuka i kurs za sprovođenje postprodajnih aktivnosti je predviđena isključivo za zaposlene u okviru neke kompanije, te se može organizovati na zahtev. Najvažnije je da nadležno lice firme koja je za nju zainteresovana izvrši precizan dogovor sa predstavnikom institucije organizatora i to kako o terminima održavanja nastave, tako i o datumu njenog početka, odnosno o dinamici. Ističemo da ako postoji potreba za tim, ova edukacija može da bude sprovedena i na nekoj drugoj lokaciji.\nKoliko će da traje kurs i obuka za sprovođenje postprodajnih aktivnosti?\nDefinisanih 8 školskih časova nastavnog programa, a koliko ih sadrži obuka i kurs za sprovođenje postprodajnih aktivnosti su raspoređeni tako da polaznici pohađaju nastavu svakoga dana i to u trajanju od po 90 minuta, to jest po dva školska časa, tako da obuka traje 4 dana. Međutim, ova informacija se odnosi samo na grupni tip edukacije, pošto u tom slučaju nadležno lice Obrazovnog centra Akademije Oxford odlučuje o terminima održavanja nastave, kao i o dinamici, stim da datum početka može da definiše tek kada se bude kreirala grupa u kojoj će se naći najmanji broj polaznika.\nSvi oni kandidati koje zanima kako poluindividualni kurs i obuka za sprovođenje postprodajnih aktivnosti, tako i nastava koju će samostalno da pohađaju, to jest individualna, neće imati mogućnost da dobiju informaciju koliko će bilo koja od njih da traje, pre nego što budu definisali sa nadležnim profesorom i sa ovlašćenim licem određene poslovnice organizatora njenu dinamiku, to jest termine održavanja i datum početka, jer je takav princip organizacije i jedne i druge vrste edukacije.\nA kako se na isti takav način organizuje i korporativna obuka i kurs za sprovođenje postprodajnih aktivnosti, to jest predstavnik kompanije koja hoće da njeni zaposleni nauče kako se vrše postprodajne aktivnosti, iznosi svoje zahteve ovlašćenom licu organizatora i to ne samo o trajanju, to jest o dinamici, već i od datuma početka, kao i o terminima u kojima će predavanja da budu sprovedena.\nSpisak gradova za kurs i obuku "Sprovođenje postprodajnih aktivnosti"


Krak gasovoda kroz Srpsku – integralni dio “Južnog toka” | ENERGETIKArs.com\nNalazite se na Home » Gas » Krak gasovoda kroz Srpsku – integralni dio “Južnog toka”\nKrak gasovoda kroz Srpsku – integralni dio “Južnog toka”\nObjavljeno: 15:45, 11. Februara 2013.\nBANJALUKA, Predsjednik Republike Srpske Milorad Dodik izjavio je danas da je u Moskvi definitivno potvrđeno da izgradnja gasovoda kroz Srpsku predstavlja integralni dio gasovoda “Južni tok”.\nPredsjednik Dodik je na današnjoj konferenciji za novinare u Banjaluci naglasio da ga je o tome dan prije njegove posjete Moskvi pismom obavijestio ministar energetike Ruske Federacije u kome je jasno navedeno da je krak gasovoda koji ide kroz Republiku Srpsku integralni dio gasovoda “Južni tok”.\n“U tom pogledu Republika Srpska treba da nastavi sa opsežnim pripremama da bi se obezbijedila izgradnja ovog kraka”, istakao je Dodik.\n“Primarni odnos između firme koju je Srpska formirala i Gasproma podrazumijeva formiranje zajedničke kompanije u maju koja će obezbijediti sredstva za finansiranje i izgradnju gasovoda kroz Srpsku”, istakao je predsjednik Srpske.\nOn je objasnio da će Ministarstvo inostranih poslova Ruske Federacije zajedno sa kabinetom predsjednika Srpske i Vladom Srpske raditi na prijedlogu ugovora koji će biti formalno potpisani dokument, nakon memoranduma koji je potpisan u Sočiju između “Gasproma” i Republike Srpske po pitanju gasovoda.\nDodik je rekao da je imao veoma uspješan razgovor sa novim rukovodstvom “Zarubrežnjefta”, koje je potvrdilo sve dosadašnje razgovore u vezi sa rekonstrukcijom Rafinerije nafte Brod i Rafinerije ulja Modriča, kao i razvoj tog kompleksa.\n“Na sastancima smo čuli i mogućnost da se na bazi nafte i naftnih derivata u budućnosti projektuje i jedan pogon za preradu petrohemijskog karaktera”, rekao je Dodik.\nOn je naveo da su razgovori u Moskvi osnažili njegovo uvjerenje da je to dobar posao za Republiku Srpsku i da je izgradnja gasovoda “Južni tok” jedan od najvažnijih projekata kojim će biti obezbijeđena enenergetska budućnost za Srpsku.


Republika / Đetićka mafija okupirala Beograd: Prljavim parama kupuju luksuzne nekretnine\nutorak, 12. 11. 2019.| 08:30\nKriminalci iz Podgorice, Kotora, Bara i Budve su pod policijskom istragom zbog kupovine nekretnina i otvaranja hotela i ugostiteljskih objekata u prestonici Srbije\nViše stotina miliona evra, koje su Crnogorci s debelim dosijeima stekli kriminalom, oprano je preko nekretnina u Beogradu, prenose crnogorski mediji\n- Istražitelji su ušli u trag prljavom novcu mafije iz Crne Gore kojim je kupovano zemljište i građeni poslovno-stambeni kompleksi. Kriminalci iz Podgorice, Kotora, Bara i Budve su pod policijskom istragom zbog sumnje da kupovinom nekretnina i otvaranjem hotela i drugih ugostiteljskih objekata peru sumnjivo stečen novac - prenose crnogorski mediji.\n- Reč je o osobama koje su u evidencijama crnogorske policije označeni kao pripadnici kriminalnih grupa. Novac koji je uložen u kupovinu nekretnina, čak celih spratova luksuznih zgrada u centru Beograda, uglavnom je zarađen od šverca droge, ali i oružja - tvrde izvori upoznati s istragom policije, ne navodeći imena onih koji su pod lupom.\nInsajderi upoznati s postupkom navode i da, osim kupovinom stanova, pripadnici kriminalnih grupa prljav novac pokušavaju da ubace u legalne tokove kupovinom zemljišta na atraktivnim lokacijama i osnivanjem građevinskih firmi. Preko tih firmi, kako navode, ulaze u posao gradnje stanova, kuća, poslovnih prostora...\n- I na ostalim lokacijama kupuju se isključivo skupe nekretnine na ekskluzivnim lokacijama. Neretko za ove poslove osobe s dosijeom angažuju poznanike koji su čisti, odnosno nemaju kriminalni dosije, niti su na udaru zakona i na taj način pokušavaju da zametnu trag - objašnjavaju oni i dodaju da se najčešće kao kupci biraju srpski državljani.\nInsajderi iz istrage objašnjavaju da je pranje novca ozbiljno krivično delo, naročito kada je reč o milionskim iznosima.\n- Nekretnine na atraktivnim lokacijama pokušale su da kupe čak i vođe kriminalnih klanova, ali naravno ne na svoje ime, već na ime trećih lica. Međutim, ovakvim tokovima novca često je teško ući u trag - podsetili su oni na akcije koje su navodno ranije osujećene.\nDragovan koji je nestao pre više od 2 meseca pronađen je mrtav\nBIZARNO: Zakopao mrtvu majku u garaži da bi se "ogrebao" o penziju, a sad PUŠTEN IZ PRITVORA!\nSrbija Beograd Crna Gora Mafija Hronika Luksuz Nekretnine


Ovaj 41-godišnji Ukrajinac je u aprilu nastupio poslednji put, a tada je u 11. rundi izgubio meč za svetsku titulu od Britanca Entonija Džošue.\nLjubitelji boksa, a i 27-godišnji Džošua, nadali su se da će Kličko staviti potpis na ugovor o revanšu, 11. novembra u Las Vegasu, ali do tog meča neće doći.\nVladimir Kličko i Entoni Džošua\n"Ostvario sam sve što sam sanjao, a sada želim da počnem svoju drugu fazu života. Nikada nisam ni mogao da zamislim da ću imati tako dugu i uspešnu boksersku karijeru", rekao je bokser koji je apsolutni prvak sveta bio od 2006. do 2015, kada je izgubio od Džošuinog sunarodnika Tajsona Fjurija.\nVladimir Kličko je dvaput bio šampion planete, a karijeru je okončao sa 64 pobede i pet poraza.\nPredsednik Bokserskog saveza Srbije Nenad Borovčanin izjavio je da je dobijanje organizacije Svetskog prvenstva 2021. godine istorijski događaj za Srbiju i srpski boks.\nBritanski bokser Entoni Džošua u 2020. godini verovatno će ostati bez jednog od svoja četiri šampionska pojasa!\nKRVOPROLIĆE U NEMAČKOJ Naoružani napadači UBILI NAJMANJE OSMORO u centru Hanaua, ima i ranjenih


GSP „Beograd” od 1. septembra prevozi decu i učenika sa smetnjama u razvoju\nGradsko saobraćajno preduzeće „Beograd” saopštilo je da, shodno Odluci o izmeni Statuta Grada Beograda, od 1. septembra ove godine ovo preduzeće obavlja prevoz dece i učenika sa smetnjama u razvoju i invaliditetom na teritoriji beogradskih opština.\nU skladu s tim, a usled trenutnog nedostatka finansijskih sredstava za kupovinu novih vozila, GSP je na osnovu saglasnosti osnivača sproveo javnu nabavku i ugovorio iznajmljivanje vozila za prevoz dece, s tim što se osnivač obavezao da prioritetno obezbedi sredstva za nabavku sto zglobnih autobusa.\nGSP je naveo da dugoročno planirani troškovi nabavke vozila nisu ni na koji način uvećani već su potpuno kontrolisani, čime su smanjeni rizici i obezbeđena stabilnost poslovanja. S obzirom na to da će osnivač, odnosno Grad Beograd, obezbediti finansijska sredstva i za nabavku novih vozila za prevoz dece, GSP će po hitnom postupku izvršiti izmenu Programa poslovanja i pokrenuti javnu nabavku. Kupovinom novih vozila prestaće potreba za iznajmljivanjem istih, istaknuto je u saopštenju ovog preduzeća, koje je reagovalo na paušalno iznesene informacije u pojedinim medijima.\nTags: GSP Beograd, prevoz dece i učenika sa smetnjama u razvoju


Izvor\tTanjug\tavgust 04, 2016\nBEOGRAD - Ministarka zadužena za evropske integracije Jadranka Joksimović izrazila je uverenje da je stabilan Zapadni Balkan u najboljem interesu Evropske unije i država članica, ali i ukazala da to nije samo odgovornost Srbije.\n"Ne znam kome je u interesu da se diže tenzija u regionu", rekla je Joksimović Tanjugu povodom najnovijih dešavanja u regionu i pisma premijera Aleksandra Vučića Evropskoj komisiji.\nJoksimović je podsetila da su Srbija i vlada premijera Vučića pokazali jasnu opredeljenost za bolje odnose i prevazilaženje retorike i manira iz prošlosti.\n"To, istovremeno, ne znači da Srbija mora da prećutkuje zabrinjavajuće poruke i poteze koji stižu iz Hrvatske i koji svakako ne predstavljaju vrednosti na kojima je stvorena posleratna Evropska unija", ukazala je srpska ministarka.\nS obzirom na činjenicu da su regionalna stabilnost i pomirenje jedan od političkih preduslova pridruživanja EU, za nas kao zemlju kandidata vazno je, istakla je ona, da odgovornost, pored nas, pokažu i drugi.\n"I na to smo jasno ukazali EU", rekla je Joksimović i dodala da ćemo, uostalom, ako neko ne želi saradnju, primiti to k znanju.\n"Mislim da je u najboljem interesu i Evropske unije i država članica da je Zapadni Balkan stabilan. Ali, nije to samo odgovornost Srbije", ukazala je ministarka.\nOn je navela da se Srbija, kao i njena vlada, ponaša kao odgovorna i spremna da funkcioniše kao moderena i budućnosti okrenuta država, jer je to, ističe, u najvišem interesu naših građana, a nama je to na prvom mestu.\n"Iskreno verujem da su građani Hrvatske daleko zreliji i odgovorniji od političke elite na hrvatskoj političkoj sceni, i da, i pored svih razmimoilaženja u interpretaciji prošlosti i neslaganja, imaju pre svega interes da živimo u miru, stabilnosti i ekonomskom prosperitetu", zaključila je ministarka Joksimović.\n« Dejanović: Očekujemo da Dačić bude u novoj vladi Gojković: Nova vlada iduće nedelje »


Povećanja: Prosveti 4%, zdravstvu 3%, vojsci i policiji 2%, penzionerima 1,25% - Ekonomske Vesti\nPovećanja: Prosveti 4%, zdravstvu 3%, vojsci i policiji 2%, penzionerima 1,25%\n11. nov. 2015 Andrija Matić 0 Comments Aleksandar Vučić, javni dug, MMF, penzije, penzioneri, plate, policija, prosveta, socijalna zaštita, vojska, zdravstvo\nPremijer Srbije Aleksandar Vučić saopštio je večeras da će prenzije biti povećane za 1,25 odsto, preneli su beogradski mediji.\nProsvetnim radnicima u osnovnom i srednjem obrazovanju plate biti povećane za 4 odsto, a u visokom školstvu 2.\n„MMF je bio protiv bilo kakvog poveća plate univerzitetskih profesora jer su smatrali da su preplaćeni. Mi smo insistirali jer želimo da imamo veliku reformu u sferi obrazovanja“, rekao je srpski premijer.\nZdravstvenim radnicima i zaposlenima u socijalnoj zaštiti primanja će biti povećane za 3 odsto, a vojsci i policiji za 2.\nVučić je istakao da će penzije biti povećane svim penzionerima, i onima kojima penzije nisu bile ni smanjivane i onima kojima jesu.\nOn je precizirao da za oko 141.000 zaposlenih u prosveti ukupno povećanje plata iznosi blizu četiri milijarde, odnosno oko dve milijarde za zasposlene u osnovnim školama i skoro dve milijarde za zaposlene u srednjim školama.\nVučić je kazao da će prosvetni radnici, pored povećanja plata, primiti i jednokratnu pomoć od 7.000 dinara.\nVučić je rekao i da su, sudeći samo prema postignutim uštedama, plate i penzije mogle biti povećane i tri puta, za svih 350 miliona evra, ali da je u cilju dogoročno održive ekonomije i u skladu sa dogovorom sa MMF-om, ovo trenutno bio maksimum.\nPremijer je, na konferenciji za novinare, rekao da mali broj ljudi u Srbiji razume o čemu je reč i dodao da, iako je fiskalni prostor veći, to je uslov MMF-a koji koči veće povećanje primanja.\n„Mogli smo svih 350 miliona da vratimo koje smo uštedeli. Ali ta odredba je problem. A bez nje nema zdrave države i finansija. Zato nam je potrebna“, rekao je Vučić.\nPrema njegovim rečima, cilj je da se pre kraja 2017. preokrene trend rasta javnog duga, i da on nikada ne dođe do 80 odsto BDP-a.\n← Vučić: Pretplata za RTS 150 dinara, povećanje akciza na gorivo dva dinara\nPenzioneri, evo šta sve možete da kupite s povećanjem →\nMMF: Kreditiraćemo i države koje su bankrotirale\nDrčelić obećava: Srbija neće bankrotirati\n17. okt. 2014 Ekonomske Vesti Komentari su isključeni na Drčelić obećava: Srbija neće bankrotirati


Novi Sad, 29. novembar 2018. – Zamenik pokrajinskog sekretara za privredu i turizam, mr Pavle Počuč, obratio se na javnom skupu pod nazivom „HACCP dan otvorenih vrata u Informativnom centru za poslovnu standardizaciju i sertifikaciju – BSC. Sloganom ,,ljudi su najvažniji, BSC je realizovao skup sa ciljem da se istakne značaj uloge HACCP sistem administratora u procesu proizvodnje, prerade i distribucije hrane. Zamenik Počuč je ovom prilikom istakao da je, od samog osnivanja 2009. godine, BSC Informativni centar ispunio svoju misiju i opravdao očekivanja.\nNovi Sad, 24. novembar 2018. – Na jučerašnjem svečanom otvaranju jubilarne pete Međunarodne konferencije studenata turizma i hotelijerstva ,,MEKST 2018“ u Master centru Novosadskog sajma, potpredsednik Pokrajinske vlade i pokrajinski sekretar za privredu i turizam, Ivan Đoković, obraćajući se mladim stručnjacima na kojima jeste fokus konferencije, istakao je da je njihova budućnost već počela. Potpredsednik Đoković je naveo da su na ovoj konferenciji razmenjena, pored ključnih tema iz domena turizma, i vredna iskustva, ali i kreirane trajne veze među budućim nosiocima ove oblasti, nosiocima akademske i privredne misli i donosiocima odluka. Sama konferencija je već petu godinu za redom koncipirana da omogući mladim učesnicima sticanje novih saznanja od renomiranih stručnjaka iz oblasti turizma, hotelijerstva i marketinga za mlade lidere, te da se u razmeni iskustava, povezuju i druže i zajednički iznađu nove modele poslovnog udruživanja.\nAndrevlje, 23. novembar 2018. - Na Fruškoj gori je danas održana sedamnaesta sednica Koordinacione komisije za inspekcijski nadzor i prva zajednička sednica te Komisije i Radne grupe za saradnju sa okruzima i koordinaciju inspekcijskog nadzora u AP Vojvodini. Koordinacionom komisijom je predsedavao ministar javne uprave i lokalne samouprave, Branko Ružić, dok je Radnom grupom predsedavao potpredsednik Pokrajinske vlade i pokrajinski sekretar za privredu i turizam, Ivan Đoković.\nNovi Sad, 16. novembar 2018. – Na jučerašnjoj sednici Skupštine AP Vojvodine, usvojen je strateški dokument od velikog značaja za unapređenje i razvoj turizma u Vojvodini - Program razvoja turizma, izrađen od strane Pokrajinskog sekretarijata za privredu i turizam u saradnji sa svetski priznatim stručnjacima za datu oblast. Program obuhvata sprovođenje jasno definisanih aktivnosti u sferi turizma za period od četiri godine i pripremljen je u skladu sa Zakonom o turizmu i Strategijom razvoja turizma Republike Srbije za period od 2016 do 2025. godine. Potpredsednik Pokrajinske vlade i pokrajinski sekretar za privredu i turizam, Ivan Đoković, ističe da je cilj Programa namenski i sistematski pristup turizmu, ne samo kroz ekonomske indikatore, već i kroz multiplikativne efekte koje turizam ima na sveobuhvatni društveno-ekonomski, lokalni i regionalni razvoj, na razvoj kulture i obrazovanja, životnu sredinu i razvoj komplementarnih delatnosti, poput trgovine, poljoprivrede, energetike, građevinarstva i slično.\nStrana 16 od 80


Fizičari i medalje\nReprezentacija Srbije u fizici ostvarila je veliki uspeh na Međunarodnoj olimpijadi iz fizike, osvojivši četiri medalje – dve srebrne i dve bronzane. Ovo takmičenje održano je na Tajlandu, a naši učenici pokazali su talenat i znanje u konkurenciji više od 80 zemalja. Srebrne medalje osvojili su Ognjen Marković i Marko Kuzmanović, učenici četvrtog razreda Matematičke gimnazije, dok su bronzane medalje osvojili Stefan Stanojević, takođe učenik četvrtog razreda Matematičke gimnazije, i Tamara Đorđević, učenica završne godine Gimnazije "Svetozar Marković" iz Niša. Oni su ovaj uspeh ostvarili u konkurenciji takmičara iz više od 80 zemalja. Iako je u pitanju reprezentacija Srbije, učenici su se takmičili u pojedinačnoj konkurenciji. U toku ove nedelje u Holandiji se održava međunarodna Matematička olimpijada. Boje Srbije u konkurenciji takmičara iz 105 zemalja na ovom najprestižnijem takmičenju brane učenici Matematičke gimnazije Teodor fon Burg, Stevan Gajović, Igor Spasojević, Rade Špegar, Filip Živanović i učenik iz Niša Stefan Mihajlović.\nNa Filozofskom fakultetu u Novom Sadu svečano je otvorena 15. Međunarodna letnja škola srpskog jezika, kulture i istorije. Ove godine školu pohađa 60 studenata iz 21 zemlje, sa četiri kontinenta – Evrope, Azije, Severne i Južne Amerike. Zadatak Letnje škole srpskog jezika je da van granica Srbije populariše i širi učenje srpskog jezika, podstiče i unapređuje upoznavanje sa srpskom književnošću, kulturom i istorijom. Dekan Filozofskog fakulteta Ljiljana Subotić izjavila je da je značaj te škole veliki, jer ona promoviše naš jezik, kulturu i sve ono što ovaj region ima da ponudi. Studenti su, kako kažu, izuzetno zadovoljni školom jer imaju priliku da srpski jezik uče od onih kojima je to maternji jezik i da Srbiju upoznaju kroz lično iskustvo. Škola studentima pruža mogućnost da steknu osnovna znanja i prošire postojeća iz fonologije i gramatike savremenog srpskog jezika (morfologija, sintaksa, semantika, pragmatika), kao i iz srpske književnosti, kulture i istorije. Škola je osnovana 1996. godine kao potreba da se studentima sa Univerziteta u Čikagu uzvrati gostoprimstvo, koje su oni do tada pružali našim studentima.\nDogovor Ministarstva i FPU\nNa sastanku predstavnika Ministarstva prosvete i nauke i Fakulteta primenjenih umetnosti dogovoreno je da se studenti sa ostvarenih 60 ESP bodova upišu bez plaćanja školarine, odnosno da im se novac vrati ukoliko su školarinu već platili. Studenti druge i treće godine osnovnih akademskih studija u školskoj 2010/2011. godini, koji imaju 60 ESP bodova biće upisani, a ostalim studentima druge i treće godine sa ostvarenih 60 bodova, koji su upisani i platili školarinu, novac će biti vraćen u poslednjem kvartalu u 2011. godini, saopštilo je Ministarstvo prosvete Srbije. U saopštenju se navodi da je ovo dogovoreno na sastanku predstavnika Ministarstva prosvete i nauke i uprave Fakulteta primenjenih umetnosti. Sastanku su prisustvovali ministar Žarko Obradović, državni sekretar Radivoje Mitrović, predstavnici Fakulteta primenjenih umetnosti, dekan Vladimir Kostić Divac, sekretar Slavica Trifunović i student prodekan Ilija Lazarević. Do ovog dogovora je došlo nakon što se na Fakultetu primenjenih umetnosti, dogodilo da su studenti koji imaju 48-59 poena, a lošeg su materijalnog statusa, dobili pomoć Grada Beograda, koji za njih učestvuje u plaćanju školarine. S druge strane, studentima koji imaju svih 60 bodova bilo je onemogućeno da polažu ispite u junskom ispitnom roku jer – nisu platili školarinu. Iz sekretarijata za obrazovanja grada Beograda studenti su dobili informaciju da za njih grad nije preuzeo obavezu plaćanja dela školarine, već da su fakulteti i Ministarstvo obrazovanja dogovorili da ih oslobode plaćanja. Nakon prvobitne zabune i proceduralnih poteškoća, problem je rešen.


Formiranje Zemljinih svemirskih snaga - Alijansa Galaktičke Federacije\nKako je jedan od preduslova za realizaciju protokola Objave o postojanju drugih zvezdanih civilizacija te i postojanju organizacije Galaktička Federacija, potrebno je da svetski lideri ujedine svoje svemirske agencije u buduće svemirske snage planete Zemlje.\nSvrha formiranja Zemljinih svemirskih snaga jeste da po Objavi, svetski lideri uliju sigurnost ljudima u smislu toga da će reći ljudima da imaju prateću naprednu svemirsku tehnologiju i brodove koji su tog nivoa razvoja „jednaki“ naprednim brodovima Galaktičke Federacije.\nNa osnovu toga ljudi će imati saznanje o tome da imaju takvu svemirsku tehnologiju koja omogućava sigurnost ljudskoj civilizaciji. Sve ovo se radi u cilju da se minimalizuje moguća panika i strah kod ljudi.\nKako se Objava bliži, tako su se ubrzale pripreme za objedinjavanje svemirskih snaga najvećih svemirskih sila kao što su SAD-e, Rusija, Japan, Francuska itd.\nKako bi otpočela globalna integracija svemirskih snaga, predsednik Donald Tramp je potpisao četvrtu svemirsku direktivu u svom mandatu, koja opisuje organizovanje svemirskih snaga USA.\nZahvaljujući tome, formirane su svemirske snage SAD-a kao šesta grana američke vojne službe.\nUbrzo posle formiranja svemirskih snaga SAD-a došlo je do samita šefova svemirskih agencija u Vašingtonu D.C koji je trajao od 21. oktobra do 25 oktobra 2019. godine.\nOrganizator samita bila je Internacionalna federacija astronauta (IAC).\nNa samitu direktori 25 svemirskih agencija su se usaglasili i radili na tome da pronađu načine zajedničkog rada u stvaranju budućnosti istraživanja svemira, jer kako su izjavili: „Ostvarićemo više zajedno nego što smo ikada mogli sami“.\nDirektor Kanadske svemirske agencije izjavio je da će raditi na nacionalnoj strategiji za svemir tesno sarađujući sa Međunarodnom federacijom astronauta čije je sedište u Parizu.\nNije slučajno zašto baš Francuska predvodi projekte istraživanja svemira, te svemirske agencije koordiniraju sa Internacionalnom federacijom astronauta.\nFrancuska će imati ulogu u budućim svemirskim snagama Zemlje u oblasti istraživačkih ekspedicija u svemiru.\nRusija je dobila zadatak od Alijanse da osmisli celokupan koncept formiranja svemirskih snaga planete Zemlje u smislu integracije svemirskih snaga drugih zemalja, infrastrukture, podele ljudstva, korišćenja visokoobrazovanog kadra, raspodele po sektorima u svemirskim snagama Zemlje itd.\nU skladu sa tim Rusija ima vojno-tehnički sporazum sa SAD-a u smislu razmene raketne tehnike i inženjerskog kadra potrebnih za kosmodrom, Rusija je dopremila potrebne raketne motore koji su za par generacija ispred američkih raketnih motora, a koji su predviđeni za Zemljine svemirske brodove, i drugu svemirsku tehnologiju\nOvim je nakon početka rada kosmodroma u USA u Novom Meksiku, kroz zajedničku saradnju započeta integracija svemirskih agencija u buduće svemirske snage Zemlje.


CSA - Gremio\nUtorak, 30/07 - Fudbal, Brazil, Brazileiro Serija A\n30/07CSA vs Gremio1X2tip: 2\nU poslednjem meču 12. kola brazilske Serije A se sastaju CSA i Gremio. Duel između ove dve ekipe je na programu u utorak u sat vremena iza ponoći.\nIako su fudbaleri CSA odlično startovali u šampionatu, kako vreme prolazi ova ekipa igra sve slabije i ne treba da iznenadi ako se posle samo jedne sezone provedene u Seriji A, vrate u Seriju B. Naime, ova ekipa se trenutno nalazi na pretposlednjem mestu na tabeli, i to sa samo šest osvojenih bodova, što je zaista ispod svakog nivoa. Na poslednjih pet mečeva CSA ima isto toliko poraza, a ono što je posebno zanimljivo je da su u tom periodu postigli samo jedan gol. Ipak, to ne treba da iznenadi, pošto je ova ekipa u dosadašnjem toku prvenstva postigla samo tri gola, po čemu su ubedljivo najslabiji u ligi.\nI Gremio je imao velikih problema na početku sezone, ali ipak kako vreme prolazi ova ekipa pruža sve bolje partije. Naime, trenutno se Gremio nalazi na poprilično slabom jedanaestom mestu na tabeli, ali u poslednje vreme igraju sjajno. Naime, ova ekipa na četiri poslednja susreta ima čak tri pobede i jedan remi i to u prošlom kolu protiv petoplasiranog Internasionala. Pre toga je Gremio ostvario pobede u duelima sa Fortalezom, Botafogom i Vaskom, i na taj način pokazao da je kriza sa početka šampionata prošlost.\nNema sumnje da u ovom trenutku ekipa CSA nema kvaliteta za igranje u najjačoj brazilskoj ligi, ali je sigurno da će se boriti u svakom susretu za što bolji rezultat. Na njihovu nesreću ovog puta im u goste dolazi Gremio koji igra fantastično u poslednje vreme pa vam zbog svega toga preporučujemo da odigrate 2 koju kladionica Bet365 plaća sa sjajnom kvotom 1.95.


maj 2021 - SPD Radnički Kragujevac\nVaterpolisti Radničkog otvaraju polufinalnu seriju plej-ofa Super lige Srbije, u sredu od 20.30 časova, utakmicom sa ekipom Šapca, na svom bazenu. Četvrtfinalna serija nije donela uzbuđenja, jer su svi favoriti…\nPročitajte višeRadnički spreman za polufinale sa Šapcem\nVaterpolisti Radničkog do 12 godina plasirali su se na finalni turnir Prvenstva regiona centralne, južne i zapadne Srbije, pošto su na polufinalnom turniru u Kragujevcu zauzeli drugo mesto. Ova generacija…\nPročitajte višeU12 ekipa na finalnom turniru Prvenstva regiona\nVaterpolisti Radničkog plasirali su se u polufinale plej-ofa Super lige Srbije, pošto su i u revanšu nadigrali niški Nais, ovoga puta na svom bazenu, rezultatom 17:4. Prethodno su Kragujevčani bili…\nPročitajte višeRadnički silovito do polufinala\nU revanš utakmici četvrtfinala plej-ofa Super lige Srbije, vaterpolisti Radničkog dočekuju ekipu Naisa iz Niša, u sredu od 20 časova, na bazenu SPD „Radnički“ u Kragujevcu. Kragujevčani su bili ubedljivi…\nPročitajte višeVaterpolisti Radničkog overavaju plasman u polufinale


Otvoreno pismo Alekse Bečića Aivu Oravu šefu Delegacije EU – Volim Podgoricu\nHome / NOVOSTI / Otvoreno pismo Alekse Bečića Aivu Oravu šefu Delegacije EU\nOtvoreno pismo Alekse Bečića Aivu Oravu šefu Delegacije EU\nO.P. 22.09.2017\tNOVOSTI, Politika 1 Comment\nPismo Bečića prenosimo integralno:\nObraćam Vam se ovim putem sa ciljem da Vas upoznam sa dramatičnim posljedicama eventualnog usvajanja Zakona o planiranju prostora i izgradnji objekata. Predlog zakona o planiranju prostora i izgradnji objekata je do sada neviđena centralizacija i svojevrsni atak na Evropsku povelju o lokalnoj samoupravi, Ustav Crne Gore, kao i krovne zakone kojima se uređuju nadležnosti lokalnih samouprava i proces decentralizacije.\nUkoliko se usvoji pomenuti Predlog zakona, suštinski će lokalne samouprave biti svedene na nivo mjesnih zajednica, jer će doći do centralizacije nadležnosti, odnosno velika moć će biti skoncentrisana u rukama Vlade i resornog Ministra. Ovim Predlogom zakona ukida se autonomnost jedinica lokalne samouprave – opština, Glavnog grada i Prijestonice – u oblasti planiranja i uređenja prostora izgradnji objekata. Cjelokupna planska dokumenta donosila bi se isključivo na državnom nivou, a nadležno Ministarstvo izdavalo bi urbanističko-tehničke uslove za sve objekte, pa čak i donosilo Program privremenih objekata i izdavalo urbanističke uslove za iste. Navedeno će usloviti veliku koncetraciju moći u rukama jednog čovjeka, nadležnog ministra, što smatram veoma opasnim po buduće procese.\nNakon eventualnog usvajanja predloženog zakona, sa pravom se postavlja pitanje: zašto uopšte postoje lokalni izbori? Zašto građani biraju lokalne vlasti? Zašto su građani dali mandat i povjerenje određenim subjektima da upravljaju procesima na lokalnom nivou, ako im se sada oduzima najveći dio tih nadležnosti?\nNema dileme da usvajanjem pomenutog Predloga zakona, koji je u suprotnosti sa Evropskom poveljom, Ustavom i zakonima, DPS očito želi da kupi vrijeme kako bi pokušali da rasprodaju preostala prirodna bogatstva, posebno na crnogorskom primorju. Predlog zakona o planiranju prostora i izgradnji objekata je odgovor DPS-a na gubitak vlasti u Budvi, Kotoru i Herceg Novom, ali i priznanje straha od gubitka lokalnih izbora u narednom periodu, zaključno sa izborima u Glavnom gradu.\nUstavom Crne Gore jemči se pravo na lokalnu samoupravu. Ustavom se, takođe, utvrđuje da pravo na lokalnu samoupravu obuhvata pravo građana i organa lokalne samouprave da uređuju i upravljaju određenim javnim i drugim poslovima, na osnovu sopstvene odgovornosti i u intereseu lokalnog stanovništva.\nPolaznu osnovu za uređivanje ovih odnosa, prihvatanje evropskih standarda i evropskih vrijednosti kada je u pitanju oblast lokalne samouprave svakako predstavlja Evropska povelja o lokalnoj samoupravi, koju je Savjet Evrope donio u Strazburu 1985. godine.\nSkupština Crna Gore 2008. godine donijela je Zakon o potvrđivanju Evropske povelje o lokalnoj samoupravi, a potom i Zakon o potvrđivanju dodatnog protokola uz Evropsku povelju o lokalnoj samoupravi o pravu učešća u poslovima lokalnih vlasti, čime su ta dva međunarodna dokumenta postala sastavni dio unutašnjeg pravnog poretka Crne Gore.\nJasnu orjentaciju za vođenje politike Vlade Crne Gore u oblasti lokalne samouprave predstavljaju načela sadržana u preambuli Evropske povelje, kojima se izražava: da je pravo građana da sudjeluje u vođenju javnih poslova jedan od osnovnih demokratskih principa; da je najneposrednije ostvarivanje ovog prava moguće upravo na lokalnom nivou; da samo lokalne vlasti sa stvarnim odgovornostima mogu da osiguraju upravu koja će biti efikasna i bliska građanima; da je očuvanje i jačanje lokalne samouprave doprinos izgradnji Evrope zasnovane na načelima demokratije i decentralizacije vlasti. Dakle, decentralizacija je nužan proces i osnovni princip Evropske povelje o lokalnoj samoupravi. Taj princip sadržan je i u mnogim dokumentima Vlade Crne Gore.\nMeđutim, u praksi, suprotno Ustavu Crne Gore i navedenim načelima Evropske povelje, Vlada Crne Gore već godinama dezavuiše sistem lokalne samouprave, i posebnim zakonima vrši centralizaciju poslova iz nadležnosti lokalne samouprave. Najdrastičniji primjer za to jeste, svakako, Predlog zakona o planiranju prostora i izgradnji objekata, kojim je izvršena potpuna centralizacija poslova planiranja prostora i izgradnje objekata, koje je do sada obavljala opština.\nNaime, sistemskim zakonom o lokalnoj samoupravi propisano je da opština, u okviru izvornih nadležnosti, donosi Plan i program razvoja, donosi lokalna planska dokumenta, donosi prostorno-urbanističke i druge planove, donosi Program uređenja prostora. Takođe, sada važećim Zakonom o planiranju prostora i izgradnji objekata utvrđene su brojne izvorne nadležnosti organa jedinice lokalne samouprave kada je u pitanju donošenje lokalnih planskih dokumenata, sprovođenje planskih dokumenata i izgradnja objekata.\nU postupku utvrđivanja Predloga naznačenog zakona, Vlada je na najgrublji način prekršila odredbe člana 13 Zakona o lokalnoj samoupravi, kojim je propisano: „U pripremi zakona i drugih akata kojima se utvrđuje položaj, prava i obaveze lokalne samouprave, naročito u oblastima utvrđenim ovim zakonom, obezbjeđuje se izjašnjavanje opština“.\nU pripremi Predloga zakona o planiranju prostora i izgradnji objekata, Vlada i nadležno ministarstvo nijesu obezbijedili izjašnjavanje niti ijedne opštine u Crnoj Gori. Zbog istog, ukoliko bi aktuelna većina u Skupštini Crne Gore donijela predloženi Zakon o planiranju prostora i izgradnji objekata, a da prethodno u pripremi zakona nije obezbijeđeno izjašnjavanje opština, dovela bi se u pitanje ustavnost i zakonitost tako donesenog zakona.\nImajući u vidu prethodno navedeno i sve negativne posljedice koje može da izazove usvajanje pomenutog predloga zakona, smatram da je u interesu svih građana Crne Gore da se Predlog zakona o planiranju prostora i izgradnji objekata povuče iz skupštinske procedure.\nPrevious Vinska fešta poklon građanima Podgorice\nNext Bajčetić: Nigdje se ne kaže da Nuhodžićev sin ima pravo na obezbjeđenje\nA vidji ovog starog, mladog udbasa… Lele lele, misli da nas sad zajase 30 godina ka mladi milo 89? Lele lele, Crnogorci ocete li opet bravi ispas da vjerujete djecini bez dana staza , bez porodice, bez djece, bez rada, bez radnih rezultata… I hoce odmah u politiku, za presjednika, da ni on o sudbini radi? Dijete dojuceranje? E narode stoko, moze da te zajebe ko god oce izgleda, a da foru ne mijenja!


Poslanici nezadovoljni odgovorom vlade\nTanjug\t26.11.2008 19:28\nPredsednica Skupštine Srbije Slavica Đukić Dejanović izjavila je da je današnju sednicu parlamenta prekinula radi konsulatacije sa šefovima poslaničkih grupa, jer poslanici nisu bili zadovoljni odgovorom vlade o tome šta će biti preduzeto povodom informacija o malverzacijama u javnim preduzećima.\n"Poslanici nisu bili zadovoljni odgovorom vlade da će informacije koje su juče iznete biti izanalizirane po resorima, tako da će najpre obaviti konsultacije sa šefovima poslaničkih grupa da bih videla šta predlažu i kakav stav od vlade očekuju", rekla je Đukić Dejanović.\nOna smatra da se vlada trenutno izjasnila na najadekvatniji način.\n"Ne umem da ocenim šta bi više moglo da se kaže, poslanici takvim odgovorom nisu bili zadovoljni i najavili su da će nastaviti da govore mimo dnevnog reda", dodala je predsednica parlamenta.\nOsvrnuvši se na zakon o budžetu, Đukić Dejanović je rekla da očekuje da će predlog tog zakona stići u skupštinsku proceduru do kraja ove ili najdalje do naredne sedmice. Ona je dodala da najavljena sednica na kojoj će biti raspravljano o nepoverenju vladi, kao i sednica o budžetu, moraju biti održane tokom ove godine, a da, pritom, mora biti završena i ova sednica.\n"Možemo da se dogovorimo o tome čemu ćemo dati prednost, to su tri teme koje su neizostvane i koje moramo realizovati", rekla je Đukić Dejanović.


Nove vijesti o stanju Rasima Ljajića – kad bi mogao na kućno liječenje – Sandzaklive.rs\n0 2,577 1 minuta čitanja\nPolitičar Rasim Ljajić uspešno se oporavlja od nesreće koju je doživeo prošle nedelje, a kako nezvanično saznanje Nova.rs, lider Socijaldemokratske partije Srbije trebalo bi da sutra bude pušten na kućno lečenje.\nPrema nezvaničnim saznanjima Nova.rs, Ljajićevo stanje je stabilno i on bi sutra trebalo da bude otpušten sa bolničkog lečenja.\nPodsetimo, u nesreći u kojoj je političar zadobio povrede stradao je njegov saradnik Branko Gogić.\nStravična nesreća dogodila se prošle nedelje, oko 9 sati ujutru, kada je vozilo „škoda superb“ kojom je upravljao predsednik IO SDPS Branko Gogić, a u kome je Ljajić bio putnik, krećući se iz pravca Beograda ka Nišu probilo zaštitnu ogradu, sletelo s kolovoza i prevrnulo se na krov.\nGogić je stradao na licu mesta, dok je Ljajić ispao iz vozila. On je pre nekoliko dana prebačen iz niške bolnice u Beograd, gde se uspešno oporavlja.\nBONUS video: Mesto saobraćajne nesreće u kojoj je povređen Rasim Ljajić, a poginuo Branko Gogić, predsednik IO SDPS.\nKAO NEKAD ''SAD'' HITLERU - Ukrajinci napisali poruke Rusima na granatama, evo šta im poručuju\nNovi Pazar - Deponija pored magistralnog puta, mještani zabrinuti : djeca nam se truju (Foto / Video)


Opet odgođena sjednica | 058.ba\nSRNA - Jovana Borovčanin - 08. децембра 2015.\t058.ba\nVIŠEGRAD – Sjednica Skupštine opštine Višegrad, koja je zakazana za danas, odgođena je, a na dnevnom redu je trebalo da budu Informacija o izvršenju budžeta za devet mjeseci ove godine, Prijedlog rebalansa ovogodišnjeg budžeta i Nacrt budžeta za narednu godinu.\nPredsjednik Skupštine opštine Višegrad Suljo Fejzić potvrdio je Srni da je razlog za odgađanje današnje sjednice neopravdano odsustvo odbornika, kao i to što opozicija nije podržala dnevni red.\nOn je rekao da će sutra biti održan kolegijum, a očekuje da će sjednica biti zakazana u petak, 11. decembra, kako bi budžet bio usvojen do kraja godine.\nFejzić je naveo da je sjednici prisustvovalo 16 odbornika, te da će najveće posljedice odgađanja sjednice skupštine imati budžet koji treba usvojiti.\nŠef kluba odbornika SNSD-a Branislav Topalović smatra neprihvatljivim odgađanje skupštine jer je na sjednici trebalo da bude razmatran budžet, koji je veoma bitan za opštinu.\n„Otkazivanje sjednice nije na bilo koji način u funkciji opštine i na dobrobit građana jer je bitno da budžet bude donijet, a istovremeno je neozbiljno sazivati sjednicu, a neobezbijediti potrebnu većinu“, kaže Topalović.\nOn napominje da je „skupštinska većina uzdrmana“ i predlaže načelniku da sazove konsultacije u vezi sa budžetom sa svim strankama da bi pronašli mogućnost za usvajanje budžeta.\nOdbornik SNSD-a Darko Andrić rekao je da je očigledno nagomilano nezadovoljstvo radom, ne samo među građanima Višegrada, nego i odbornika.\n„Potrebno je što prije normalizovati rad Skupštine opštine Višegrad i rješavati probleme građana, a ne samo lične interese“, istakao je Andrić.\nОзнаке: Branislav Topalović, budžet, Darko Andrić, skupština, SNSD


Prvi protest protiv nove grčke vlade\nNekoliko desetina demonstranata razbilo je četiri izloga, uništilo dve autobuske stanice i zapalilo ili oštetilo nekoliko automobila tokom antivladinih demosntracija koje su u centru Atine ogranizovale ekstremna levica i anarhističke grupe.\n27.02.2015. - 12:19h\nNiko nije priveden zbog vandalizma tokom noći između četvrtka i petka u atinskoj četvrti Eksarhija, gde su takvi prizori postali uobičajeni, navodi AP.\nDemonstranti u Grčkoj su se sukobili sa policijom na prvim antivladinim demonstracijama od kada je levičarska partija Siriza došla na vlast pre mesec dana.\nOko 450 ljudi izašlo je na ulice Atine da bi izrazili protest protiv novoizabrane levičarsko-desničarske koalicije vlade premijera Aleksisa Ciprasa, koja je je prošle nedelje sa partnerima iz EU postigla dogovor o produženju finansijske pomoći Atini za još četiri meseca, javljaju mediji.\nTaj sporazum je naišao na neslaganje i unutar Ciprasove stranke, a deo ekstremne levice optužuje vladu da je pogazila predizborna obećanja.\nPosle protestnog marša, oko 50 aktivista u duksericama sa kapuljačama gađalo je policiju Molotovljevim koktelima i kamenicama u atinskoj četvrti Eksarhija.\nU sukobima je razbijeno ili oštećeno i nekoliko izloga i autobuskih stanica.\nCipras je inače, juče, posle maratonskog sastanka sa poslanicima svoje partije Siriza dobio podršku u vezi sa sporazumom sa Evrogrupom.\n"Rezultat sporazuma će zavisiti i biće procenjivan u odnosu na način na koji radimo kao vlada. Brzo pokrećemo rad vlade i upravljamo na osnovu mandata naroda. Sačekaćemo da vidimo proces u stranim parlamentima i onda ćemo u naredna dva do tri dana formulisati politički predlog", rekao je Cipras na kraju sastanka.\nNemački parlament je danas velikom većinom glasao za odobrenje četvoromesečnog produženja programa finansijske pomoći Grčkoj.\nNemački zakonodavci su sa 542 glasa od 631, glasali za produženje programa, nakon što je ministar finansija Volfgang Šojble apelovao na evropsko jedinstvo, podsećajući zakonodavce Bundestaga da se ne radi o izdvajanju novog novca za Grčku, već o dodatnom vremenu za Atinu da ispuni svoje obaveze, prenosi agencija AP.\nGlasanje u nemačkom parlamentu bila je poslednja velika prepreka koju je trebalo preskočiti za konačno odobrenje četvoromesečnog programa finansijske pomoći za Grčku.\nŠojble je ranije danas, naime na sednici Bundestaga podvukao da u slučaju Grčke nije reč o novoj pomoći, već o dodatnom vremenu i apelovao na evropsko jedinstvo.\n"Ne radi se o novoj pomoći, niti o bilo kakvim promenama, već o dodatnom vremenu da bi se taj program uspešno okončao", rekao je Šojble pred poslanicima Bundestaga, objašnjavajući zašto bi trebalo da glasaju za četvoromesečni produžetak pomoći koji, sudeći prema anketama, većina Nemaca odbija.\nGrčka, poručio je još nije nikoga nije našla ko bi joj pozajmio novac, „pošto joj se ne veruje“.\n„Dakle, mi smo rekli, mi ćemo pomoći Grčkoj", rekao je Šojble i dodao da to nije "komplikovana stvar" i da čovek mora samo da shvati sadržaj - a to je da se Grčka dovede u stanje da njeno finansijsko tržište ponovo stekne poverenje.\nŠojble je apelovao na evropsko jedinstvo.\n"Mi u Evropi smo jedna zajednica", rekao je Šojble i, kako prenose mediji, ukazao da su tu Nemci više od svih ostalih za zajedništvo.\nJedna dobra budućnost moguća je, poručio, i to, kako je dodao "samo ako se mi u Evropi budemo mogli osloniti jedni na druge", a zbog ovih reči dobio je aplauz ne samo iz vladajućih, nego i iz redova opozicione partije Zeleni.\nZa podršku, odnosno, produžetak finansijskog programa pomoći, izjasnio se i nemački predsednik Joahim Gauk i pozdravio što se u Bundestagu ocrtava jasna većina za podršku.\nU "štih probi" je, naime, svega 22 od 311 poslanika demohrišćana bilo protiv ove pomoći.\n"Parlament je spreman za odgovornost i celu stvar uzima sa velikom ozbiljnošću", rekao je Gauk.\nGregor Gizi iz opozicione Levice rekao je da su kancelar Angela Merkel i Šojble, zbog svoje politike, suodgovorni za izborni uspeh Sirize u Grčkoj i iz izbornog uspeha grčke levice, ukazao i na izglede nemačkih levičara.\n"Pogledajte samo šta jedna levičarska vlada može da uradi", rekao je Gizi i dodao da će u Nemačkoj, još potrajati do uspeha levičara.\nIz redova vladajuće Socijaldemokratske partije (SPD) naglašena je spremnost da danas glasaju za produžetak paketa pomoći Grčkoj.\n"Svakome mora biti jasno da bi najskuplje rešenje sada bilo da Grčka napusti evro-zonu", rekao je Karsten Šnajder iz SPD, zadužen za pitanje budžeta.


ODRŽAN SASTANAK GUVERNERA SA DIREKTORIMA BANAKA – UBCG\nDanas je odrzan sastanak guvernera CBCG dr Radoja Zugica sa saradnicima I predstavnika svih poslovnih banaka u Crnoj Gori. Sastanku su prisustvovali I predstavnici Udruzenja banaka Crne Gore, na celu sa predsjednikom Mladenom Rabrenovicem.\nCentralna banka inicirala je danasnji sastanak u cilju razmatranja aktuelne situacije koja se odnosi na povećani nivo rizika od pojave korona virusa (COVID-19) u Crnoj Gori i definisanja aktivnosti u pravcu ocuvanja finansijske stabilnosti.\nBanke su izvijestile da se, u skladu sa preporukama Vlade Crne Gore i Instituta za javno zdravlje, preduzimaju sve preventivne mjere usmjerene, najprije, na zastitu zdravlja zaposlenih i ukupne crnogorske populacije, kao i na ocuvanje kontinuiteta poslovanja, tj. obezbjedjivanje redovnog i neometanog poslovanja.\nIako je rijec o delikatnoj situaciji koja za svaki privredni subjekt predstavlja veliki izazov, banke su, proaktivnim i odgovornim djelovanjem, obezbijedile da nema zastoja, niti ikakvih smetnji u pruzanju bilo kog servisa gradjanima i privredi. Dodatnu sigurnost uliva cinjenica da se ova situacija desila u trenutku kada bankarski sektor u Crnoj Gori ima veoma kvalitetne indikatore, u vidu adekvatne kapitalizovanosti i snazne likvidnosti. Dalje je konstatovano i da su sve banke obezbijedile mehanizme za redovno snabdijevanje bankomata gotovinom, te da su privremeno ukinute naknade za podizanje novca na bankomatima, kao i naknade za koriscenje elektronskih placanja.\nVodeci se principima drustvene odgovornosti i prepoznajuci da aktuelna situacija moze imati negativne posljedice na privredu, na sastanku je bilo rijeci i o nacinima na koje bi bankarski sektor mogao da pruzi doprinos laksem prevazilazenju potencijalnih problema u ekonomiji. Stoga je zakljuceno da banke nastavljaju sa kreditnom aktivnoscu, dok ce CBCG osigurati zakonski osnov koji bi relaksirao banke da restrukturiraju kredita cije je kasnjenje opravdano, tj. uzrokovano posljedicama novonastale situacije.\nNa sastanku je dogovoreno i da se aktivnosti na implementaciji AQR-a privremeno odloze, kako bi resursi banaka bili fokusirani na ocuvanje zdravlja i stabilnosti banaka, a time i finansijske stabilnosti, sto je glavni prioritet.\nGuverner Zugic je istakao da banke mogu racunati na punu podrsku CBCG i dodao da ce se komunikacija sa bankama u narednom periodu dodatno intenzivirati.


Uz veliki broj zvanica, među kojima su bili predstavnici Vlade, Narodne banke Srbije, ministarstava, finansijskih institucija i medija u Jugoslovenskoj kinoteci obeleženo je 125 godina od osnivanja i 30 godina od ponovnog otpočinjanja rada Beogradske berze. Represent Communications bio je zadužen za kompletnu organizaciju događaja koji je pomerio granice, jer je sjedinio umetnost, PR i event management. Događaj se sastojao od projekcije filma, igrokaza, a potom i programa uobičajenog za ovakvu vrstu evenata, kada su se predstavnici berze i učesnici Svečane akademije obratili prisutnima.\n– Kroz 125 godina postojanja, cilj Beogradske berze je uvek bio istovetan: uspostavljanje savremene organizacija trgovanja, koji predstavljaju temelj ekonomije i društva, i ukazivanje na realno stanje stvari u privredi. U godinama koje dolaze, svi imamo snažnu obavezu da nasleđe koje nam je ostavljeno čuvamo i unapređujemo. Jer berza je ogledalo sveta u kom posluje, i dok postoje primeri razvijenih berzi u nerazvijenim ekonomijama, istovremeno ne postoje i primeri razvijenih ekonomija bez razvijenih berzi – izjavio je tom prilikom Siniša Krneta, direktor Beogradske berze.\n– Za našu kompaniju, prisustvo na Beogradskoj berzi je od višestruke koristi. Veoma smo zadovoljni saradnjom u proteklom periodu, jer je transparentnost u radu i Metalca i Beogradske berze kroz informacije koje pruža, na visokom nivou. U budućnosti, želja nam je da privreda Srbije ekonomski jača, kako bi i berza, koja je neraskidivo povezana sa privredom zemlje, prosperirala – rekao je Dragoljub Vukadinović, predsednik Metalac grupe.\nVesti -\tMay 30, 2019\nLanisirana je prva besplatna biznis platforma u Srbiji „Naša mreža” zahvaljujući kojoj će mala i srednja preduzeća moći jednostavno da unaprede svoje poslovanje. Kompanija Vip m...\nVesti -\tMay 22, 2019\nDruštvo Srbije za odnose s javnošću (DSOJ) je 21. maja, na 22. dodeli godišnjih nagrada PRiZnanje 2019, dodelilo dr Borislavu Miljanoviću, direktoru Represent Systema nagradu „S...\nVesti -\tSep 24, 2019\nKako se pobeđuje strah od javnog nastupa?\nProteklog vikenda, tačnije u petak i subotu (20. i 21. septembra) u prostorijama Represent Communications održan je dvodnevni seminar “Kako pobediti strah od javnog nastup...


Diskriminacija je ogroman problem u našem društvu i zaista utiče na osobe sa različitim oblikom invaliditeta. Često zaboravljamo njihove potrebe i ignorišemo činjenicu da i oni žele da u potpunosti funkcionišu kao i svi ljudi.\nVlasnica jednog pada u Šefildu u Engleskoj je dokazala da bi svi trebalo da budu malo pažljiviji kada je reč o osobama sa posebnim potrebama.\nNaime, Stef Tejt je jednog dana trebalo da odgovori na pitanje koje je, kako je napisala na svom Fejsbuk nalogu, i te kako šokiralo. Prilikom ulaska u njen objekat, otac dečaka koji je bio u invalidskim kolicima pitao je – da li mogu njih dvoje da uđu, s obzirom na to da je njegov sin u kolicima. Kako joj je otac rekao, njegov sin Metju zna da "mlatara rukama i ispušta glasne zvukove", kao i da to ljudima i te kako smeta, pa onda budu odbačeni iz društva. Koliko je nju iznenadilo pitanje, toliko je i oca njen odgovor da je pab javno mesto i da je svako dobrodošao, kao i da to pitanje ne bi trebalo da se uopšte i postavlja.\nPoznata marka iskopirala RUMUNSKU TRADICIONALNU NOŠNJU i prodavala za 30.000 evra po komadu, a onda je stigao ODGOVOR\nNisu je razumeli, a onda je odlučila da JEDNOM FOTOGRAFIJOM objasni celom svetu šta joj je (FOTO)\nHteo je da se okupa u svom bazenu, ali kad je video KO je unutra umalo da PADNE U NESVEST (VIDEO)\nBrže-bolje objavila je ovu priču na svom Fejsbuk nalogu, koja je krenula neverovatnom brzinom da se širi celim svetom.\nLejla Adams, mama dečaka Metjua zbog čije priče se “zapalio internet”, izjavila je za “Bored Pandu”, nešto što je i ključno za ovu priču:\n"Isticanje 'nemoj da radiš drugima, ono što ne bi želelo da drugi rade tebi' bi trebalo da postane norma svakog društva i ljudi svih starosnih doba", prenosi "Drugi ugao".\nODBILI DA NAPRAVE KOLAČ Pekara traži izmenu presude da je diskriminisala gej kupca


U susretu poslednjeg kola Prve lige Srbije, odbojkašice Takovo Zvezda Heliosa su na gostovanju u Smederevu sa 3:1 savladale istoimenu ekipu. Ovom pobedom milanovčanke su osigurale drugo mesto na tabeli i u baražu će se boriti za ulazak u Superligu, a rival će biti ekipa Klek Srbijašume.\nOpterećene važnošću utakmice Takovke su malo nervoznije započele susret, što ekipa Smedereva koristi i sa 25:20 dobija prvi set.Velika napetost je vladala i tokom drugog seta. Ekipe su se smenjivale u minimalnom vodstvu, a u samu završnicu domaće ulaze sa prednošću 22:20. Uspevaju naše devojke da ostanu koncentrisanije od rivala u tim trenucima, naprave preokret i sa 25:23, dođu do izjednačenja .\nOsvajanjem drugog seta Takovke su probile led, zaigrale mnogo opuštenije i do kraja susreta na terenu su postojale samo igračice našeg prvoligaša. Rezultatima 25:18 i 25:14 milanovčanke dolaze do pobede koja predstavlja, za sada najveći uspeh u istoriji milanovačke odbojke.\nEkipa koja je pred početak sezone doživela velike promene u igračkom kadru, imala je prevashodni cilj da ostvari opstanak u ligi. Sezona i jeste krenula turbolentno, jer je u prvih pet kola zabeležena samo jedna pobeda. A onda, nakon poraza od FOK-a u Novom Sadu, kreće furiozna serija pobeda. Ostvareno je 12 uzastopnih trijumfa i Takovo Zvezda Helios se našla pri samom vrhu tabele. U foto finišu prvenstva Takovke uspevaju da preteknu ekipe Beograda i FOK-a i sa druge pozicije, odlaze u baraž da pokušaju da ostvare nešto nestvarno , a to je plasman u Superligu\nRival će biti stari poznanik i sportski prijatelj, ekipa Klek Srbijašume, a novi ili stari Superligaš će postati ekipa koja prva ostvari tri pobede. Prvi susret je na programu već u urtorak 10 - tog aprila u 20 časova u Kleku. Drugi susret se igra u milanovačkoj Brezi 24-tog aprila.


Kulturne razmene – BEST Niš\nProšle godine, „BEST Niš“ je organizovao 5, po redu kulturnu razmenu. Poslednja kulturna razmena je bila održana sa lokalnom grupom iz Torina, u periodu od 3. do 9. oktobra 2016. godine.\nAktivnosti su bile sačinjene iz dva dela. Prvi deo razmene je počeo 3. oktobra i trajao je do 9. oktobra. Tada je 15 odabranih studenata iz lokalne BEST grupe iz Torina došlo u Niš i upoznalo se sa našim načinom života, srpskom tradicijom, kulturom. Okusili su neke od čuvenih specijaliteta srpske kuhinje i upoznali se sa noćnim životom u Nišu. Saznali po čemu je naš grad poznat, upoznali njegove gostoljubive i nasmejane stanovnike, kao i bogatu istoriju, kulturnu baštinu i istorijske spomenike i bar na kratko osetili čari jednog od najstarijih gradova na Balkanu. Pored svega toga, mogli su da prisustvuju raznim radionicama i treninzima koji će im pomoći u upoznavanju i razumevanju srpske kulture.\nDrugi deo kulturne razmene obuhvatao je period od 4. do 10. decembra, kada je 15 odabranih studenata, članova lokalne BEST grupe iz Niša, otišlo u Torino, gde su imali prilike da se bolje upoznaju sa lepotama njihovog grada, ljudima, običajima, jezikom i istorijom.


Direktor Svetske zdravstvene organizacije Tedros Adanom Gebrejesus na konferenciji za novinare u Ženevi, 3. jula 2020.\nGeneralni direktor Svetske zdravstvene organizacije izjavio je da nijedna kriza od Drugog svetskog rata nije jasnije pokazala potrebu za Ujedinjenim nacijama od pandemije Kovida-19, bolesti koju izaziva koronavirus.\nDr. Tedros Adhanom Gebrejesus govorio je o 75. godišnjici Ujedinjenih nacija kao i početku Generalne skupštine UN ove nedelje, na početku redovnog brifinga u sedištu SZO u Ženevi.\nTedros je rekao da SZO, kao "ponosna članica porodice UN" ima tri ključne poruke za članice svetske organizacije.\n"Prvo, pandemija mora da nas motiviše da udvostručimo način da ostvarimo Ciljeve održivog razvoja, umesto da postane izgovor što ne ih ne ispunjavamo. Drugo, moramo da se odmah pripremimo za sledeću pandemiju. I treće - moramo da pomerimo nebo i zemlju da bismo obezbedili jednaki pristup dijagnostici, lekovima i vakcinama", poručio je generalni direktor SZO.\nTedros je rekao da je od samog početka, SZO posvećena globalnim naporima da se razviju vakcina protiv Kovida-19 i drugi tretmani. Za te napore, ključno je partnerstvo sa Globalnom alijansom za vakcine, GAVI, da bi se uspostavila zajednička institucija za globalni pristup vakcini protiv Kovida 19 (COVAX), koja bi obezbedila jednaki pristup svim vakcinama za Kovid-19 ili metodama lečenje koje će možda biti razvijene.\nPrema Univerzitetu Džons Hopkins, koji prati globalnu pandemiju koronavirusa, inficiran je više od 31 milion ljudi a više od 961.000 je umrlo. SAD vode u svetu sa više od 6,8 miliona infekcija i blizu 200.000 smrtnih slučajeva.\nZa to vreme, skoro polovina Amerikanaca, ili 49%, kaže da sigurno ilii verovatno ne bi primili vakcinu za koronavirus da je dostupna danas, dok je 51% reklo da bi uzeli vakcinu čim bude dostupna, pokazala je studija Istraživačkog centra Pju sprovedena ranije ovog meseca. Oni koji naginju odbijanju vakcine pozivali su se na moguće sporedne efekte.\nPredsednik Donald Tramp prošlog meseca je najavio da će SAD imati vakcinu za koronavirus "pre kraja godine ili možda ranije". Eksperti kažu da su ponekad potrebne decenije da se razvije, testira i dokaže da je vakcina bezbedna pre nego što se da pacijentima. Međutim, postoje velike nade da će se udruženim međunarodnim naporima efikasna vakcina proizvesti u nekom trenutku tokom sledeće godine.\nTedros kaže da je skoro 200 potencijalnih vakcina za Kovid-19 trenutno u fazi kliničkog ili predkliničkog testiranja, kroz zajedničke napore.\n"Cilj nam je da do kraja 2021. imamo dve milijarde doza vakcine", rekao je .\nGeneralni direktor SZO primetio je da je u razvoj vakcine do sada uloženo 3 milijarde dolara, ali da je potrebno odmah izdvojiti 15 milijardi da bi se ostalo na pravom putu.\nPrema njegovim rečima, investiranje u Covax ima smisla, pošto će pomoći da se "pandemija stavi pod kontrolu, spasu životi, ubrza ekonomski oporavak i osigura da je trka do vakcine kolaboracija a ne takmičenje. Ovo nije humanitarna pomoć, ovo je u najboljem interesu svake zemlje".\nSZO je u ponedeljak objavila da se 64 vodećih svetskih ekonomija sada pridružilo Covax-u, a još 38 ekonomija nagoveštava da će se pridružiti narednih dana.


Međunarodno okupljanje motorista u Gornjem Milanovcu – GM Press\nU organizaciji moto kluba ,,Lonely riders” i uz pomoć opštine Gornji Milanovac, Turističke organizacije, Kulturnog centra, Moto Asocijacije Srbije i brojnih sponzora od 16. do 18. avgusta na gradskom bazenu biće upriličeno međunarodno okupljanje, četvrto po redu, motorista iz Srbije i nekoliko evropskih zemalja.\nPrema rečima Miodraga Ćirakovića predsednika Moto kluba ,,Lonely riders” osim motorista iz Srbije na smotri učestvovaće gosti iz država bivše Jugoslavije, Austrije, Francuske, Nemačke, a među motoristima će biti i jedan gost iz Albanije. Prema najavi, u subotu, 17. avgusta, Milanovčani će moći da prisustvuju tradicionalnom defileu motorista kroz grad.\nO tome zbog čega se ova manifestacija održava u Gornjem Milanovcu Miodrag Ćiraković kaže:\n– Gornji Milanovac je lepo mesto u srcu Šumadije koji nije daleko nikome. Najbliži moto skup je udaljen 300 km od Gornjeg Milanovca tako da je Gornji Milanovac najpogodniji za ovakvo okupljanje. Ulaz na prostoru gde će se okupiti motorciklisti je besplatan – istakao je Ćiraković za GM Press.\nfoto: ,,Lonely riders” zvanični program skupa\nGovoreći o tome kako se postaje motorciklista Ćiraković je naglasio da je za ovo ,,zadovoljstvo“ dovoljno posedovanje ,,A“ kategorije, dobre volje i motora. Takođe, zbog sve učestalijih nesreća na putevima Srbije, Ćiraković upozorava sve vozače da budu oprezni u vožnji i da se pridržavaju Zakona o saobraćaju.\nDrugo veče biće rezervisano za nastup užičkog benda “The Highlanders”, uvek pozitivnih Kragujevčana “Vesele osamdesete” i SMACK TRIBUTE BAND-a “Mračni mol”. Moto skup je otvoren za sve.\nTags: gornji milanovac, gradski bazen, lonley riders, moto skup\nObaveštenje iz EPS-a za petak 16. avgust 2019